— Bai, bai, gaztelaniaz.\nHarrituta gelditu gara bizirik dirauen folkloristarik garrantzitsuenetako honek erdaraz egiteko eskatu digunean.\n— Neronek hitzegin ez dut egiten, baina irakurri dezente egiten dut euskaraz; gogozkoa dut, lapurtera batez ere.\nHerrenka, oinak ia ezin mugiturik sartu da Lekarozko bisita gela inpersonalean, eskuen bizkortasunak, beti biziek eta farre egiteko erraztasunak gezurtatuko duten zahartzaro tristearen itxura guztiaz. Solaskide atsegina da Jorge Riezu, hitzegitearen gustoa daukana. Anekdota zalea, ba daki edozer ikustratzeko erabiltzen. Elkar hizketaren ohitura daukanaren patxadaz hasi da, galderarik behar gabe. "Kontu zaharrak nahi omen dituzue", zuzenean Aita Donostiari buruz, haren lanak sailkatzeko eta ahal dela, argitara emateko omen ditu eta bere azken urteok.\n— Ni Donostiaren lagun mina izan naiz, dena ezaguna dut hartaz, ezagunak ditut haren lagunak, Madrilen harekin bizi izan naiz, eta noski ez badut neuk egiten ez du inork egingo. Ni harekin Madrilen bizi izan nintzen, unibertsitatean Matematika ikasten ari nintzen, Exactas-etan doktoradutza, eta bi ohetako gela bat geneukan, hain ginen lagun. Nik Madrilen musika asko entzun nuen. Harengatik batez ere; harek sartuerazten ninduen, eta gero lagunak piskanaka ezagutu eta sartzen utzi eta hola... bai, sartzen ere bai, askotan diruaz ere ezin bait zen sartu, dena beteta egoten zen eta. Edo bestela entsaioetara. Plaza Mayorren orkesta filarmonikoak entsaiatzen zuen, Perez Casas-ena, eta ostiraletan joaterik ez banuen, kontzertu saioa ematen zutenean, bezperan joaten nintzen, ostegunetan, hara joan, atea kax-kax jo —hala zegoen egina tratua— eta orkestakoren bat ateratzen zen eta hantxe gelditzen ni entsaioetan.\nHala ere musikazaletasuna txikitandik datorkit. Aitak sei urterekin irakatsi zidan solfa. Hura itsua zen jaiotzez. Gero ostera ikusmena hartu zuen, sortzeko lausoak ziren eta Bilboko sendagile ospetsu batek sendatu zuen. Askuntze, Iruinean bizi zena.\nAitak gaztetatik musikazaletasun haundia zuen, kitarra jotzen zuen, eta kitarraz lagundurik Eslava-ren parte t'erdi eman zidan. "Aizak, nerea erakutsi diat, orain segi ezak herorrek". Eta segitu egin nuen...\nHerri musika? Bueno, herri musikarekiko zaletasuna asko kostata sartu da hemen. Aita Donostiak berak, herri musikaren alde inork baino gehiago egin du, eta hari zaletasuna hamaikagarrenetik datorkio. Zuentzat urruti dago 11.a, baina herri musika oso berandu sartu zen Europan, XIX. mendearen erdialdean, 50.an, edo 30.ean sartu zen, Iztueta eta hoiekin, baina Iztueta ez da bereziki kanta, dantza baizik.\nNik joka, jardun, ez dut sekula egin. Argentinan egon nintzenean —beti izaki musikarekin jakinmina—, Argentinan egon nintzenean, EKIN sailerako ea kantutegi bat egingo ote nuen eskatu zidaten. "Tira, gustatzen zait, hemen ez daukat elementu askorik, baina egingo dut" eta hola egin nuen, herrialde guztietako 100 kanta.\nGarai hartako hainbeste kultur gizonen bidean Amerika. Euskal kulturari eutsi, euskal kulturari aurrerakada eman zioten talde eta pertsona haiekin harremanik ba ote zuen jakin nahi.\n— Ez, ni irakasle nintzen, asko jardun nuen nere ofizioetan, gauza pastoralak. Baina han "Círculo vasco-francés"-aren laguntasuna geneukan, eta "Zazpiak bat", ez "Laurak bat", zen. Aita Madina ezaguna geneukan, Mendizabal EKINekoa ere bai... baina tira, denborarik ere ez. Eta orduan egin nuen liburua, zera zen, kuarentaipikuan, EKINen atera zen, "Flor de Canciones Populares Vascas".\nBaina ez neronek bilduak. Han eta hemen, besteen bildumetatik jaso nituen denak. Bilketa lanik ez. Iturriak ezagunak ditut, Azkueren kantutegia, Donostiarena, eta zaharrak ere bai.\nAzkuerenak eta Donostiarenak jatorri berdina daukate: "Las Cuatro Diputaciones Hermanas" orduan esaten zen bezala —orain ezetz esan arren—, herri kanta lehiaketa bat zabaldu zuten, ea nork herri kanta gehiago bildu. Bi hauek ba zuten zer edo zer jasota, Donostia 11.an hasi zen, eta Azkue 1.900erako hasia zegoen, 1.900 eta pikurako. Eta Donostiak berehala, urte betean, bi urtetan, ba zeuzkan 1.000 kanta jasoak Baztangoak eta beste lekutakoak, baina Baztangoak batez ere. Eta beren bildumak aurkeztu zituzten. Aita Donostiak 500 presentatu zituen eta besteak 1.000tik gora. Eta biak saritu zituzten noski. Eta argitaratu ere bai. Donostiarenaren lehenengo zana eta Azkuerena.\nNere lana, esan dizuet, Donostiak egin zuena ezagutaraztea da. Harena ez dadila galdu. Donostia eta hauek egin zuten lanik garrantzitsuena. Geroztik, apenas ezer; hori, zabalkundea. Nik Donostiaz hitzegingo dizuet, Donostiaren artxiboarekin ari bait naiz buru belarri. Baina neronek bilketa lana egitea eta, ez.\nDenborarik ez, gainera. Tarteak hartu behar beti... "lo guti eginik" herri kanta batek dion bezala.\nFrantsesetik eta alemanetik liburu asko itzuli dut, horrek denbora asko behar du, eta beste lana tarteka, tarteka; apizioz asko egiten da. Eta kantutegi hori egin nuenean orduan eman nion denborarik gehiena, herri poesia eta hori, eta liburu asko irakurri nuen, gauza asko, eta gero apizioarekin jarraitu, nere bizitza oso lanpetua izan da, asko.\nGainera, nere lana irakaskuntza izan da, 40 urte matematikako irakasle.\n— Zenbat kalabaza denera?\nKultur gizon serio jakintsu eta patriarkalaren atzetik egon daitekeen irakasle zorrotza, udak, aste buruak eta arratsaldetako jolasaldiak deuseztatzen dituen matematikako irakaslea, internatuko mutikoei nigarreko gau bat baino gehiago ezaguterazi dien maisua deskubritu nahi genuen Riezuren begi txiki ironikoetan.\nKalabazak ez ziren hemen, kalabazak han ziren, Iruinean, eta lan oso gutxi. Iruinean edo Zaragozan, oso kalabaza gutxi. Kalabazak hemen ziren noski, ikasterazteko. Mutiko askok ez diote beste ezeri kasorik egiten suspentsoari baizik, zeren suspentsoa aitaren astindua da, edo beste zerbait, eta hemen gogorra nintzen, gaiztoa, gogorra.\nEz, musikako eskolak ez, matematikako eskolak besterik ez. 23tik 36a arte koruko zuzendari izan nintzen, tiple korutxo bat geneukan eta gero koru mixtoa egin zen, lau ahots mixto. Asko kantatu genuen, Aita Donostiak eta biok batera egin genuen lan guzti hori, asko kantatu genuen.\nMusikastea pasa berria zen. Horri lotu gintzaizkion herri kantaren gaurkotasunak hitzegiteko, balore antropolojikoaz beste zentzurik ba ote duen tradizioak egungo kulturan.\nEz dakit zer esan, nire ustez Aita Ansorenak meritu haundia da musikastea mantentzeagatik, dirua bildu, diru asko behar da hortarako, lan asko...\nAintzinako guztia gorde beharko litzateke, eraberritu, baina... gazte mugimendua beste bidetik dabil, ez da errez. Neronek ez dakit, hilik dagoena ezin liteke piztu. Orain inor etorriko balitz Salaberryren kantak abestuz, —zoragarriak dira, edota Bordesenak, ezaguna duzue "Arranoa bortuetan"? Zoragarria da, benetan zoragarria— jendeak ez, ez... jendea ez dago hortara...\nBai, kantari berriak. Ez ditut gehiegi ezagutzen, egia esan.\nBeno, zera daukat ezaguna... Lertxundi. Behin Irigarayren, aitaren, etxean, lagun minak izan gara biok, eta ni askotan bazkalondoan edo hola bisitara joaten nintzen, eta behin Jose Angel mutikoa nuen zai, eta esan zidan Lertxundi etortzekoa zeta eta Lertxundik, "nahi duana kanta ezak" esan nion, "Mendiak bethe belarrez" kantatu zuen, zoragarria, ahots ederra dauka, oso ahots... ez dakit, ezin nezake ezer gehiago esan, baina ahots ederra dauka, abaritonatua, zabala, leuna eta indartsua batera eta oso sentimendu atsegina. Eta gustatu zitzaidan. Urte asko geroago behin Iruinean sinposio bat izan genuenean, eta Urbeltz ageri zen, eta hau ere ageri zen, eta beste hainbat, eta sinposioaren buru jarri ninduten. Eta Lertxundik: "Aita Riezuk oso atsegin duela dakidanez, kanta hau kantatuko diot".\nHortik etor liteke, hauek gazte jendearekin harremana lortzen dute.\n— Eta armonizazioak?\n— Ez, ez, hori ez. Armonizazioek ez dute deus balio. Behin Iruineara hitzaldi bat ematera gonbidatu ninduten, Oñatibiaren euskarazko ikastaldi bat zen, eta hitzaldia zenbait herri kantaz hornituta eman nahi nuen, eta Antxon Valverdek grabatu zizkidan, kitarraz lagundurik. "Zer iruditu zaizu, esan egia, zer iruditu zaizkizu armonizazioak?" esan zidan eta "Begira ezak, hik ikasi beharra daukak, ikastea daukak, zeren eta kanta bat hartu eta nahi duzuen aidea jartzen duzue, eta ez da hori kantak berez daukan aide libre eta ederra, eta modalitatea beste horrenbeste". Zeren eta kanta batek berezko armonia dauka eh? eta laguntza berezi bat eskatzen duena. Ez forman, forma zaharra nahiz berria izan bailiteke baina era berezi batetakoa izan behar du, eta kantaren zentzua eta hori bilatu behar da. Eta Valderde ikasten hasi zen, armonia ikasten eta esan zidan "orain gauzak bestela ikusten ditut".\nKanta zaharrak berriro plazaratzeak eta tradizio zaharrak gaurkotu nahiak tradizio hoien biltzaileek (apaizak ia beti) egindako lana onartzearekin batera, zentsuratuz galtzera utzi dituztenen falta azpimarratu du. Zenbait kanta, zenbait esakera, zenbait tradizio isildu eta isilerazi dute, eta guri, izan direlako arrastoak besterik ez zaizkigu gelditu. "Esta estupidez que no sé como la transcribo" edo "renuncié a transcribir más incoherencias" aurkitzen ditugu sarri Azkueren lanetan.\n— Beno, hortan Azkuek egin du huts, eta, ez dakit, Donostia zehatzago da. Azkuek askotan esaten du: "Tuve que recurrir a mi cansada musa la cual me inspiró esta segunda parte". "Itsasoa lainoz dago" adibidez, bigarren zatia ez da herrikoia, Azkuerena da, talentu haundiz, benetan, baina ez dago eskubiderik, ez da? Donostiak hortan ez zuen hutsik egin. Orain, Donostiak beste askotan egin zuen huts, zeren Donostiak gutxi egiten zuen euskaraz, oso gutxi, oso gutxi. Eta hemengoa, eta gipuzkera, hartzen zuen, baina lapurtera gutxi, eta xuberera... gutxiago. Eta euskaldun batek inoiz esango ez lituzkeen gauzak jaso zituen, adibidez "Txorinoa kantatzen du". Nola izango da txorinoa? Txorinoak! Bada halako gauzak egiten zituen.\nEz. Esan dizuet hizketan ez naizela ongi moldatzen. Ulertu eta irakurri eta, bai, dena. Bueno, Aitak ilusio hori zeukan, seme-alaba edo bilobaren batek euskaraz ikasi zezan. Eta gero norberari gogoa zabaldu egiten zaiola, gauzak ikusten hasi. Neri 16-17 urterekin zabaldu zitzaidan ideia hori, euskaldunak ginela eta eskubide naturala beste ezeren gainetik dagoela. 18rekin gogorrago hasi nintzen, Elizalderen morfologiarekin ekin nion euskara ikasteari, hura Gasteizeko institutuan irakasle zegoen. Eta hortik sartu nintzen ni, Euskara aldizkarian agertu zen lanetik, liburua geroago argitaratu baitzen.\nEz zegoen debekatuta euskara ikastea. Ikasleentzat bai, debekatua zegoen karreratik aparteko liburuak erabiltzea. Ikasle ginen eta atentzioa ez desbideratzarren. Disziplina gorde behar da, bestela, begira, bere garaiean sakonki ikasten ez dena, ez da sekula ikasten. Debekatuta ez, ez zuten oso begizko halako gauzak irakur genitzan; komunitateko liburutegitik ezin genuen libururik hartu, ia kontrabandoan pasa behar genuen.\nLarrañaga, Txinan obispo izan zena, eta gero Hondarribian egon zena, horrek zortzi-bederatziri irakatsi zigun euskaraz. Gauean, apalondoan, errekreora joan beharrean, pasiora joan eta... Laburpen bat egin nuen nik, koadro hori, Elizalderenetik aterata, eta hor ikasi nuen euskaraz, estilo sabiniano samarrean oraindik.\nKuadro zaharrak, onak eta ez hain onak, baina hori bai, horma guztiak bete. Aulkiak, besaulkiak, mahaitxoak herrenkan, intimidade izpirik ere ez dadin sor Lekarozko internatuko bisita gelan. Itxiegia eta urrunegia internatu hori egungo euskal kulturaren tirabirak jarraitu ahal izateko. Hala ere euskararen prozesoa jarraitu ote duen galdetu diogo Riezuri.\n— Handik aurrera. Aldaketak? Batua? Begira, nire ustez batua derrigorrezkoa da, bertela gureak egin du. Zer irakatsi Iruinean? Edo Tuteran, han ere ikastola baitago. Istilu haundia da. Geroari begira egin behar da. Batua Israeleko hizkuntza da, eta Catalunyakoa. Hemen ere denok uler genezakeen hizkuntza egin behar da. Bonapartek 25 euskalki desberdintzen bazituen, eta oraindik hoiek ere banatu bazitezkeen, gauza batetan ados ez bagara, gureak egin du, kulturak batez ere. Batua derrigorrezkoa da. Orain: ondo egin batua! Oraingo batuaz ezin nezake esan, zeren eta batuaz zer edo zer irakurtzen dudanean hiztegian begiratu behar baitut. Erdaratik hartutako biraoak direla, batuaz idazten duen askok gazteleratik euskarara hitzez hitz itzultzen duela... Yon Etxaide, berriz, batuaren aldeko da, joeraz, eta Polikarpo Irazoiz ere batuarekiko joerakoa zen. Eta, gutxinaka, zaletasunak bilatuz, joera egiten joan behar da, eta horrela egiten da batua.\nAresti eta hori ez dut erabili nik. Hortan oso partziala naiz, ni oso joan naiz Baztan aldera. Testo lapurtar eta nafar beheratar asko irakurri dut, Barbier, idazle zoragarria bera... Nobela bezala ez dute askorik balio, baina hizkuntza bezala zoragarria da. Eta euskal kontu zaharrak, frantsesezko itzulpenarekin. Axular, Leizarraga, bai. Figuerasen argitalpen bat ba dago, sakelekoa, protestanteek egina eta hori erabiltzen genuen denok. Orain, argitalpen hori Spencer Dogsonek orraztua zen, beste lan on asko egin zituen ingles batek, baina Leizarragaren liburuan nahi izan zuen guztia sartu zuen.\nLiteratura zaharrari buruz zihurtasunez hitzegiten du, ondo ezagutua, gustora irakurria duenaren seguridadeaz. Idazle berriei buruzkoak ere jakin nahi genituen ordea.\n— Lapurtera irakurtzen dudala esan dizuet. "Herria" jasotzen dut, eta hor ba dira idazle zoragarri batzuk Lafitte, Hiriart-Urruty.\n— Ez al da erreakzionari samarra?\n— Jakina, kalongea da eta kontserbadore samarra behar.\nNiretzat Hiriart, niretzat Lapurdin idazten den gauzarik onena. Lafitte ere oso ona. Firmatzen ez duen gauza asko du; hori jakin nuen behin Lafitteri galdetu niolako: "Adizu, nor da Pontxo?" —Pontxo ale bakoitzeko honelako puskatxo bat da, bihurrikeria haundikoa—, eta "Nor izango da? Haritschelhar", museoko zuzendaria; eta museora joan eta esan nion "Agur Pontxo, zer moduz" eta "nork esan dizu ni naizela Pontxo? Bada bai, Baigorriko nire etxea Pontxonea da". Ni behin han egon nintzen, Haritschelharren ama hil zenean. Eta gero beste behin alderantziz esan nion Haritschelharri: "Ehierazaina, ipuiak oso poliki edazten ditu, gutxi, lastima guti idazten duena, eta nor da?". "Lafitte". Beno eta beste behin galdetu diot Lafitteri: "Adizu, sail hori —ba zen euskal politikako, gertakizun haundiei buruzko sail bat, eta, ez dakit zuzen gogoratzen naizen, bi inizialekin sinatzen zuen, bueno, nik uste nuen Donapaleuko bat zela Iruineako ikastolan andereno dena, eta—, Nor da?". "Bada, neu" (parrez).\nZeruko Argia? Geure garaietan irakurri izan dugu "Argia". Hoiek oso klasiko idazten zuten. Aldatzen hasi zenean neronek ere utzi egin nuen. Jasotzen dut, eh? Baina utzi egin nuen.\n— Danagatik. Gainera ez dut astirik. Eta astirik ez denean, nora joan? Norbera gustora dagoen lekura. Orain, bolada hontan, xubereraz ari naiz irakurtzen. Oso atsegin dut xuberera. Eta noski, idazle xuberotar gutxi dagoenez...\n— Eta Krutwig?\n— Ez. Zer idazten du horrek?\nXubereraz idazten duela, guk —berriro ere alferrik— literatura berriagoaz hitzegin dezan. Baina Riezuri ez zaio guri adina interesatzen, ez baitu hori bere arloa, ez baitu hori bere mundua.\n— Ez. Ez dut ezagutzen. Nik batez ere "Gure Herria" aldizkaritik irakurtzen dut. Oso gauza politak daude, oso poliki idatziak, xubereraz. Eta hauxe da xubereraz dagoen gauza bakarra ia. Gero beste liburu bat daukat, Inchausperena. Liburu zoragarria eta irakurtzen erreza.\nXuberera oso betea da. Xubererak oso ongi dauka hiketa maila. Hiketa gaizki esana dago, era lokutiboa deitu behar zaio. Hori da zenbaitek hiketa uste duenaren kontzeptua. Eremu berri bat da. Eta nafar beheratarrak, xuka, ez zuka, xuka, xuketan.\nXuberera oso betea da.\nEuskararen aberastasunetik, euskal kultura tradizionalaren aberastasunera. Hura galtzeko bidean, hau, ia erabat galdua. Euskal izan nahi duen gizartearentzat nahi eta nahiezkoak beharko luketen aberastasunei buruz arituko zaigu. Ez da, nola nahi ere, lehengoaren ametsetan gelditu den hoietakoa, Riezu, egungoaren kritika iraganaren mitifikazioan oinarritzen duen hoietakoa.\n— Euskal kantak ez du, nolabait esateko, ezaugarri berezirik; esan ohi da ezaugarri bakarra agian 5/8a dela, baina Azkue-Donostiagan dozenerdi bat kanta dago 5/8, besterik ez. Dantzak bai, aspalditik frogatuta daogo XVIII mendean 5/8a zegoela, baina (kantatuz) ez oso puntilatua. Orain, puntileo hori, tematsua benetan, gure bardoak ekarri zuen, Iparragirrek. Eta horrela, oso puntileatuta, ez dizu inork kantatuko, herriarengana joan eta libreago egiten dute, konturatu al zarete?\nIparragirre? Garrantzitsua, jakina. Euskaldun haundia da. Eta Gernikako Arbola leinu eta nahi guztien sentimendu ikaragarria itzuli zuen, eta hori haundia da...\nNahi eta nahi ez topatu behar bardoarekin. Inflakzio honen azpian dagoen lana benetan hain baliatsu ote den zalantzan jarriaz, Riezuri, musikologoa den aldetik ez ote den Iparragirre mitifikatu galdetu diogu.\n— Noski, nolabait ere ideal bat da. Orain, balio intrinsekoa... gustatu egiten dira gauzak eta... "Ara nun diran" jende guztiari gustatzen zaion gauza da (kantatuz). Eta aberrira itzultzen denaren sentimendu haundia da eta horrek asko balio du. Baina hori ez da euskal kanta, ez da zertan diskutitu.\nEz, ez da. Eta nere ustez zuek esaten duzuen hori, jazz, rock eta hoiek, ez dira euskal kanta. Jazz edo rock izango dira, baina ez diet euskal kanta deitzen.\nNik ez. Behinolakoa naiz ni oso, eta euskal kanta hilzorian ikusten dudana gainera, hil eta beste berri bat sortzeko, erabat desberdina. Beno, hori ere herrikoia izango ote da ala ez. Kanta hilzorian dago aspaldidanik. Eta Azkuek dieziotxoan dio galzorian zeuden 2.000 bat kanta Donostiari eta berari eskerrak jaso izan direla.\nNoski, euskal izaeraren, euskal senaren arazoak eta, planteatuko dizkidazue. Bueno, nondik etorri da euskal etorrera? Menditik. Eta mendia bukatzen ari da. Eta orain mundu kaletarra dator, hirikoa, urbanoa. Non ikasi dute bada? telebistan, inglesetik, amerikanotik, hemendik eta handik, eta euskaldunarekin loturarik ez duen zerbait atera dute. Horixe esaten nion nik Antton Valverderi, "egiten ari zareten horrek ez du loturarik, ez dakar jarraipenik", zeren eta nik aurrerabidea ametitzen dut, tradizio aurrerakoia, baina kultura eta inspirazio iturria behar da. Lehen goitik behera zetorren eta orain behetik gora, eta kutsatuta doa, ez da?\nGonbaratu lehen aipatu ditudan kanta hoiek "Arranoak", "Belatsarena", "Mundüan den eijerrena", Azkuek dionez "hacen feliz al que tiene la suerte de encontrarlos". Ez dago horrelakorik...\n— "Belatsarena" eragin gregorianokoa omen dela berak idatzi zuen. Ez dirudi antzinekoak hainbesteko problema direnik.\n— Bai, arrazoi puska bat ba daukazue, baina non aurkitu inspirazioa? Bere euskal izakeran. Eta hori ez zen hausketarik, eta orain ordea bai, ez dago jarraibiderik. Eta herri hori, nondik sortzen da? Jatorrizko eta berezko euskal izaeratik ala kaletarratik, TBrekin eta kutsatuta dagoena... Eurovisión edo horrekin.\nDantza ez. Dantza gauza finkoagoa da. Dantza bai euskalduna. Zeren eta dantzak ekipoa eskatzen baitu, adibidez Baztanen mutildantza daukate. Hau ez da errez eramaten noranahi ekipoa beharrezkoa baita. Kanta bai, kanta han-hemenka erabiltzen da, Donostiak hemengoaz jaso zuena, ez dut uste asko Baztangoak bertakoak izango direnik.\n— Aita Donostiak armonizazio lan ugari utzi zuen. Zenbaiten ustez ez herri musika eta ez benetako musika kultoa.\n— Begira. Folkloristek, Azkuek eta Donostiak, hauek izan baitira izan ditugun folkloristak, non, noiz, nola, nori eta eguna bera ere apuntatzen zuten. Donostiak esaten du kanta hori irakatsi zionak 40 urte zituela, eta bere aitonarengandik ikasi zuela 90 urte zituela. Ba da dato mordoska, behar den guztia. Baina noski, guzti hori transkribitzeko, konpasak eta notak behar zituzten. Horra hor arazoa.\nKanta zaharraren erritmoa ez da konpasa. Erritmoa ez da konpasa. Erritmoa mugimenduaren antolamendua da. Nik poema bat irakurriko banizue (errezitatuz) hor ba dago mugimendurik eta erritmoa den hori. Erritmo hori, ordea, horrela markaturik, martxa militarrak, edo hola, hau ere erritmoa da. Eta euskal erritmoa erritmo zahar, libre hori da; Bordari batek ez dizu konpasez kantatzen, halako elkartze batetaz kantatzen dizu...\nDonostia eta hauek ahal izan duten bezala jaso izan dute. Eta armonizazioak? Donostiaren armonizazioak antzerkirako daude moldatuak, espektakulo gisara, entzuketa gisara. Muin zaharra soineko modernoaz jaztea. Kategoriazko bi kontrako atera zitzaizkion Donostiari, modalitatea kontserbatu behar zela eta holako erreparoak eginez, eta hauek pentsatzen zuten armonizazioek bertikalak izan behar zutela eta modalitateari lotuago. Donostiak hortaz libratu nahi izan zuen, eta "Oinazez" kantari adibidez, armonizazio haundi-maundikoa jarri zion, schumanianoa, beste zenbaiti inpresionista jarri izan dio, kanta sail hura atera zenean, lehendabizi Gure-Herria-n atera zen, nahiko zalaparta altxaerazi zuen, eta zenbaitek "euskal musikak berea egin du" eta beste askok "ba zen garaia, jainkoari esker".\n— Eta dantzak?\n— Noski, hortan ere ba da zer esanik, eta batzuek besteen bizkar gaizki esaka ari dira, hau aldatu, hura mudatu duela...\nBaina liferentzi haundia dago antzerkian dantzatu eta plazan dantzatu. Zeren eta txistua eraman eta antzerkian txistuak ez du ematen. Benetakoa txistua plazan da, eta han bai ederki eman ere.\nOrain, batzuk, txistu esperimentalarekin ari omen dira, bide berriak aurkitu nahirik. Egia esan, nik ez dut oso ezagun.\nEz dut oso ezagun. Baina egoki iruditzen zait, aurreratu dezala, egin ditzatela laukoteak, etabar. Hori oso ondo dago. Baina dantza... Noski, dantzak ere aurrera egira behar du. Baina dantza bat ez da herriz aldatu behar. Oso zaila da. Zeren eta 10, 15, 20 lagun behar dira. Halako toki, halako egunekoa da, halako pestetan egiten da, halako eta ez bestelako. Hori ezin liteke aldameneko herrira esportatu. Zenbait kasutan bai, adibidez "Jean Petit" Bearnekoa dela diote.\nBaina ezin duzu euskalduna ez denik esan, dantza hoiek. Duela laupabost mende etorri baldin badira, zergatik bota behar dituzu, oso jatortzat daukazun beste bat agian lehentxoago etorria bazen.\nMila detaile. Irakasle bokaziozkoak ikaslearengan gustoa eta apizioa sartu nahi duenean erabiltzen duen argitasun eta patxadaz esplikatu dizkigu dauden kantu-bildumen balioak, bilketaren arazoak, folklorearen mundua. Ongi ezagutzen du aukeratu zuen alorra eta zenbait, azken urteotako liburuxkatan, jakintza maila minimorik gabe aritu dela esaten digu, haserre baino etsituago. Kultura maite du "kulturarik gabe ez dugu salbaziorik, kultura da garrantzitsuena" eta disziplina. Makulu, sotana eta patriarka itxura. Solasaldiak uxatzen duen zahartzaroaren nekea. Zabala izateko adina liberaltasun, bere ideiei eustean eta defenditzean, dirudien baino gogorragoa seguru aski. Gazteekin gustora, gazteei gutxi eta gaizki ezagutzen diren arloen berri ematerakoan, poza, majisterioaren poza. "Noski, ni zaharra naiz" errepikatu du behin eta berriz, baina ez dirudi zaharregi sentitzen denik bereak defenditzerakoan azaltzen duen pasioan, elizarekiko susmoak garbitzerakoan, adibidez. Berriro aipatu baitiogu elizgizonen zentsura.\n— Begira, ez da hainbesterako. Salaberryren kantutegia, joan den mendeko 70ekoa, bada askotan zenbait kantutan punto suspentsiboak jartzen ditu —hortan oso zuzen jokatu dute, jarri egin dute— eta izan ere askotan ezin zituzten transkribitu.\nAita Donostiak duen batetan, oso parregarri, benetan, hemengo Elizondoko neska batetaz hitzegiten da, eta pameli ezagunen arteko istiluak, aze zalaparta! Eta koplei buruzko artikulu bat egiteko, Donostiak Mme Ariztiari bidali zion, Donostiak ez baitzuen euskara menderatzen, kanta bat itzul zezan. Eta itzuli zion, baina baita esan ere: "Aita, hori argitara behar al du? Kontuz hemen pameli hori ezaguna dela gero, desondratzia da...". Zer egin horrekin? Denen gainetik, aurrerabidearen gainetik ere norberaren ondra baitago.\nEsan dizuet, ez da hainbesterako. Euri tanta batekin zaparrada egin dute. Ez da egia.


Golkoko Gerra - Wikipedia, entziklopedia askea.\nPersiar Golkoko Gerra\nLehen Golkoko Gerraren irudiak\n1990 - 1991 (ofizialki 1995 arte)\nArabiar Penintsularen iparraldea\nIrakiar soldaduen kanporaketa Kuwaitetik.\nIrak eta Kuwaiteko azpiegituren suntsiketa eta hildako kopuru handia.\nAEBen presentzia militarraren hasiera Arabia Saudin.\nNazio Batuen zigorrak Iraki.\nPalestinarren kanporaketa Kuwaitetik.\nGolkoko Gerrako Koalizioa\nKhalid bin Sultana\n959.600 gudari, 1.820 hegazkin, 3.318 tanke, 8 hegazkinontzi, 5 urpekontzi\n545.000 gudari, 649 hegazkin, 4.500 tanke\n+379 hildako, 719 zauritu\n20.000-200.000 hildako, 75.000 zauritu, 80.000 gartzelaratu\nGolkoko Gerra edo Golkoko Lehen Gerra 1990-91 bitartean Irakek, alde batetik, eta Nazio Batuen Erakundearen izenean Ameriketako Estatu Batuak buru zituen koalizioak, bestetik, burututako guda izan zen.\nIzena Persiar golkotik, gerra gertatu zen tokitik datorkio.\nGatazka Irakek Kuwait inbaditzean sortu zen, 1990eko abuztuaren 2an. Saddam Hussein Irakeko buruak erasoa agindu zuen, nonbait, Kuwaiteko petrolio erreserbak eskuratzeko, Kuwaiteko zorra kitatzeko, eta eskualdean Irakeko boterea handitzeko.\nAbuztuaren 3an, Nazio Batuen Erakundeko Segurtasun Kontseiluak Irakek Kuwaitik erretiratzeko beharra zuela adiera zuen. Abuztuaren 6an, Irakekin sal-erosketan aritzea debekatu zuen. Iraken erantzuna abuztuaren 8ko Kuwaiten anexio formala izan zen.\nSaudi Arabiaren balizko inbasioaren beldurrez, AEBek eta NATOko herrialdeek tropak bidali zituzten Arabiara. Egiptok eta beste arabiar nazio batzuek bat egin zuten Basamortuko Ezkutuko izeneko operazio horrekin. Bitartean, Irakek Kuwaiten zeukan armada 300.000 soldadurengana iritsi zen.\nGerra kanpaina[aldatu | aldatu iturburu kodea]\nAzaroaren 29an, NBEko Segurtasun Kontseiluak Iraken kontra indarraren erabilpena baimentzen zuen baldin eta 1991ko urtarrilaren 15erako Kuwaitik alde egiten ez bazuen. Saddam Husseinek atzera egiteari uko egin zion, eta aliatuek 1991ko urtarrilaren 16-17an eraso egin zioten. Aliatuen armada, ordurako, 700.000 soldadukoa zen, tartean 540.000 amerikar zeuden, baita britaniarrak, frantziarra, egiptoarrak, saudiarrak, siriarrak eta beste nazio batzuetako taldeak ere.\nBasamortuko Ekaitza izeneko operazioaren lehenengo erasoaldia airezko bonbardaketa izan zen, Irakeko aire-defentsa sistema suntsitzeko. Geroago, komunizkazio sareari, gobernuko eraikinei, arma-lantegiei, petrolio findegiei, bidei zein zubiei eraso egin zieten.\nOtsailaren 24an, lur erasoari ekin zioten Saudi Arabiatik Kuwaitera eta hegoaldeko Irakera. Otsailaren 27rako, Irakeko Errepublikako Guardiako unitate hoberenak suntsituta zeuden. George H. W. Bushek otsailaren 28an agindu zuen su-etena.\nGerra ondokoa[aldatu | aldatu iturburu kodea]\nBake hitzarmenean, besteak beste, Irakek Kuwaiteko burujabetasuna aitortzeaz gain, suntsipen handiko armak (hau da, nuklearrak, biologikoak eta kimikoak) zein 150 km baino irismen luzeagoko misilak deuseztatu behar izan zituen. Bete arte, zigor ekonomikoak jarraitzekoak ziren.\nGerrako azken txanpan, iparraldeko kurduak nahiz hegoaldeko xiiak matxinatu ziren. Saddamek bortizki amatatu zituen altxamendu horiek. Hori dela eta, aliatuek iparraldean eta hegoaldean hegal egitea debekatu zioten Irakeko hegazkineriari. AEBek eta Erresuma Batuak Irakeko zeruko eremu horiek kontrolpean eduki zituzten.\nNBEko ikuskatzaileek aipatutako armen deuseztapena ziurtatu behar izan zuten. 1998an, halere, borrokak berriro hasi ziren, eta Irakek ikuskatzaileak arbuiatu zituen. 2002an, AEBek NBEko ebazpen berri bat bultzatu zuten ikuskatzaileen itzulera eskatzeko. Urte bereko azaroan bueltatu ziren. Ikuskatzaile horien lana Bigarren Golkoko Gerra justifikatzeko zio nagusietakoa izan zen.\nMultimedia: Gulf War\nBNF: 12181105h (data)\nBelgikak parte hartutako gerrak\nItaliak parte hartutako gerrak\nSiriak parte hartutako gerrak\nSaudi Arabiak parte hartutako gerrak\nKuwaitek parte hartutako gerrak\nMarokok parte hartutako gerrak\nQatarrek parte hartutako gerrak


ALOKABIDE | Nire BOE saltzeko eman beharreko urratsak\nNire BOE saldu nahi dut (eroslehentasunak)\nAlokabideri dagozkion izapideak etxebizitza babestuaren salmentan\nBabes ofizialeko etxebizitza baten titularra izanik etxebizitza saldu nahi baduzu, partikular bati sal diezaiokezu edo EAEko administrazioari eskaini diezaiokezu.\nZure babes ofizialeko etxebizitza administrazioari eskaintzea erabakitzen baduzu, salmenta-eskaintza izeneko formulario bat bete behar duzu. Formulario hori eta dagokizun dokumentazio guztia Zuzenean-Herritarrentzako Zerbitzuan utzi behar duzu.\nSalmenta-eskaintzaren formularioa eta dokumentazioa Alokabidera bidaliko da, etxebizitza saltzeko beharrezkoak diren izapideak egiteko, etxebizitza esleitzen denetik Etxebiden izena emandako pertsonen artean erosle bat lortu arte. Horretarako, 2012ko urriaren 15eko Aginduan ezarritakoa beteko da, salerosketako kontratua sinatu eta eskritura publiko bihurtu arte.\nAzkenik, prozedura hori Sailaren edo Alokabideren titulartasuneko babes ofizialeko etxebizitza erabiliak esleitzeko ere erabiltzen dela jakin behar duzu.\nHorrez gain, honako alderdi hauek hartu behar dituzu kontuan:\nAdministrazioaren eta gure alde egiten den salmenta-eskaintzak izaera loteslea edukiko du, eskaintza egiten duen aldearentzat, hiru hilabeteko epean, eta guk esleitzen dugun pertsonak epe horretan salmenta-eskaintza onartzen badu, pertsona horrek edukiko du erosteko lehentasuna.\nEpe hori amaituta salmenta-eskaintza onartu ez bada, eskaintza egin duen aldeak salmenta-eskaintza atzera bota dezake edo Alokabide Sozietate Publikoari eska diezaioke etxebizitza saltzeko egin beharreko izapideekin jarraitzeko.\nErosleek indarrean dagoen araudian babes ofizialeko etxebizitza bat eskuratzeko ezartzen diren lege-baldintzak bete beharko dituzte.\nEtxebizitzaren salmenta-prezioak ez du gaindituko indarrean dagoen araudiak ezarritakoa.\nEdozein modutan, kontuan hartu Enplegu eta Gizarte Politiketako Sailak eroslehentasunerako eta atzera-eskuratzeko eskubideak gauza ditzakeela, indarrean dagoen araudiaren arabera.


Itxaro Bordaren SInadura 2021eko maiatzaren 11n: Strike!\nHazparne gainean antolatzen zen Euskal Herriko birla txapelketa eta Macron lotu ditu Itxaro Bordak 'Sinadura'n.\n"Duela hiruzpalau hamarkada, Hazparne gaineko Zelai auzoan Euskal Herriko birla txapelketa antolatzen zen. Adinekoak ziren jokalari gehienak, gizonak eta emazteak, pasionatuak... Sei matotxo ikusten zituzten begien parean eta bola pisua aurtikitzen zuten: ikusgarri ederra zen, bereziki, orain erraten den bezala strike batez sei txirloak batera botatzen zituztenean. Zenbat oihu, zenbat irri... Ahantz ezinak enetzat ere.\nMacronekiko obsesioa leporatuko didazue. Baiki. Gaitzeko pertsonaia da, baina zer lotura du txirlo jokoarekin? Macron presidentea, hain xaloa, hain ikasia, hain plaxenta, 2022ko lehendakari lasterraldian sartua da, eta seikoa egin nahi du seikotik lekora, Zelaiko ene lagun zahar haien gisara. Elisiorako bidean etsai dauzkan hautagaiak killak baino ez dira beretzat, eror araztekoak, trabatzekoak, birla borobil eta lanjerosa berak duela ahurretan.\nBankero ohia, nehork ez zuen ezagutzen duela lau urte. Orain aldiz Napoleon txiki baten moduan gobernatzen du Frantzia, aberatsenen alde, sekula ez etxe-kalte. Oroitzen gara 2017ko hauteskunde kanpaina larria izan zela: kandidatuek borroka abandonatzen zuten bata besteren ondotik eta alderdi sozialista bere kemen politikoaz hustu zuen LREM partiduaren eraikitzeak. Ezkerreko gainerako formazioen sinesgarritasuna haustea ere lortu zuen eta eskuin-muturraren parean demokraziaren barrakia baten maneran altxatu zen Macron.\nBis repetita placent. Ekaineko eskualde hauteskundeen karietara, Badirudi birla txapelketa sinbolikoari hasiera eman diola, baina aldi honetan, bola astuna, Errepublikanoen bandako killen kontra aurtikitzen du. Frantzia hegoaldean eman du lehen kolpea, errepublikanoen artean iskanbila piztuz eta buruak alderdia kitatzera behartuz. De Gaullen ondorengoen lerroak traputzar utziko ditu, barne-ministroaren beldurrezko politikarik bortitzena eramanez, eskuin muturra ere zurrupa dezakeela. 2022an, berriz ere strike... Etorkizun hoberik ez dago.\nEuropako herrialde gehienetako hauteskundeak ez dira biziki gozoak jarraitzeko. Demokrazia eta diktadura batuz, demokratura hitz eta kontzeptu berria plazaratu da: eskuak loturik aldarrikatzen dugu askatasuna... birlak birundaka aurtikitzeko gutizia menperatuz!".


Hemen zaude:Hasiera»Iragarkiak»Dirulaguntzak»Euskara ikasteko diru-laguntzak\nBortzirietako Euskara Mankomunitatea 2011-09-22 0 Iruzkin\nBortzirietako Euskara Mankomunitateak egoera ekonomiko eta sozial larrian dauden herritarrentzako diru laguntzak ematea onartu du. Ez da lehen aldia, 2007az geroztik urtero eskaini baititu gisa honetako laguntzak. Diru laguntza honen helburua da dirua euskara ikasteko ahalik eta oztoporik txikiena izatea.\nDiru laguntza hauek kobratu ahal izateko, beharrezkoa da interesatuak euskaltegian matrikulatuak egotea, Bortzirietako udalen batean erroldatuak egotea, eta familia unitatean dauden kideak kontuan hartuta kide bakoitzeko hilabetean 500 euroko sarrera ez gainditzea.\nDiru laguntzak 2011-2012 ikasturtean euskaltegian izen eman dutenentzako izanen dira. Tramitazio guztia Gizarte Zerbitzuan (948635036) egin behar dute, nahiz eta diru laguntza Bortzirietako Euskara Mankomunitateak ematen duen.\nDiru laguntza eskatzeko, dokumentazio hau guztia aurkeztu behar dute, urriaren 28a baino lehen:\no Eskaera-orria, Gizarte Zerbitzuek prestatutako eredua erabilita.\no Gizarte Zerbitzuek egindako txosten soziala, eta eskatzailearen diru sarreren frogagiria.\no Euskaltegiaren ziurtagiria, datu hauek jasoz: ikaslea bertan matrikulaturik dagoela, zein urratsetan eta zenbateko dedikazioarekin, eta zenbateko matrikula dagokion ordaintzea.\no Erroldatze agiria.\nBortzirietako Euskaltegian matrikulatu diren ikasleek, diru laguntza hau jasotzeko baldintzak betetzen badituzte, ez dute dirurik aitzindu beharko. Aldiz, hortik kanpo ari diren ikasleek, dagokien euskaltegian matrikula ordaindu beharko dute, eta Bortzirietako Euskara Mankomunitateak diru laguntza interesatuei zuzenean emanen die, bi zatitan: lehenbizikoan urritik abendura bitarteko zatia ordainduko die, eta 2012an urtarriletik ekainera bitartekoa.\nOinarriak osorik irakurri ahal izateko, erantsita doan pdf dokumentua zabaldu behar da.


Gaur inauguratu dute Olandixoko tunela - Debagoiena - Goiena.eus\nGaur inauguratu dute Olandixoko tunela\nGoiena 2010-07-26 14:46\nAste bukaeran oinezkoendako eta bizikletendako zabalik egon ostean, gaur goizean inauguratu dute Arrasate mendebaldeko saihesbidea. Dagoeneko ibilgailuendako zabalik dago gainera. Bi kilometroko luzera duen errepide berriak 860 metroko tunela du; Gipuzkoako Bide Sareko bi norabideko tunelik luzeena, hain justu. Olandixoko tunelak 7.000 ibilgailu aterako ditu egunero Arrasateko kaleetatik.\nGaurko inaugurazioan, besteak beste, zinta mozketa egin dute. Gipuzkoako diputatu nagusi Markel Olanok izan du horren ardura, Diputazioko Errepideetako zuzendari Luis Mari Apraiz, Azpiegituretako diputatu Eneko Goia eta Aretxabaleta eta Arrasate alkate Inaxio Garro eta Ino Galparsoro ondoan zituela.\nJarraian, Olandixoko tunelera sartu dira eta arduradun politikoek hartu dute hitza. Olanok Arrasaterendako azpiegitura horrek daukan garrantzia azpimarratu nahi izan du, Arrasateko kaleetatik igarotzen den trafikoa nabarmen murriztuko delako.\nObrak 40 milioi euroko kostua eta 24 hilabeteko egikaritza-epea izan du. 2008ko ekainean hasi ziren lanak. Gipuzkoako diputatu nagusiak horren gaineko balorazio positiboa egin du.\nSaihesbidea GI-627 errepideko biribilgune berrian hasten da, Mugarri inguruan. Zatirik esanguratsuena, dena dela, Olandixoko tunela da. 860 metroko luzera duen tunel horrek segurtasun eta kontrolerako neurri modernoenak ditu. Horren harira, azpimarratzekoa da, horretan, Euskal Autonomi Erkidegoan estreineko aldiz, entzumen kalitatea nabarmen hobetzen duen megafonia digitala ezarri dela.\nTuneletik irtendakoan, saihesbideak Aramaio erreka zeharkatzen du zubi berri baten gainetik eta lubetan aurrera jarraitzen du, Markuleteko biribilguneraino.\nBestalde, lanak amaituta badaude ere, Diputazioko Errepideetako zuzendari luis Mari Apraizek jakinarazi du oraindik azken orduko ukituak ematearekin batera, horrekin lotutako beste hainbat proiektu aztertzea eta bideragarria izan ezkero, horiek bultzatzea falta dela. Horren harira, aipatu du saihesbidean helioportua egiteko proposamena jaso dutela eta aztertzen dihardutela hori, Arrasateko Udalarekin batera.\nGoizeko inaugurazioaren ondotik, bazkalostean zabalduko dute saihesbide berria ibilgailuendako.


Lankide:Naia.itu/Lantegi/Argazkigintza - Wikipedia, entziklopedia askea.\n< Lankide:Naia.itu | Lantegi\nArgazkigintza (gaizki dago)\nIrudi iraunkorrak sortzen dituen zientzia edo artea\nRecording or other electromagnetic radiation\nElektronikoki edo Kimikoki\nIrudia sortzeko tresna\nIrudia harrapatzeko tresna\nPhotographic plate, Photographic film, Silicon electronic image sensor\nIrudia grabatzeko tresnak\nPhotographic plate, Photographic film, Digital magnetic or Electronic memory\nBeste argazkigintza teknikak\nEz da erraza teknikaren asmatzailea zein izan zen zehaztea, aurrekari asko izan baititu, baina orokorrean esan dezakegu argazkigintzak Joseph Nicéphore Niépce zor diola bere garapena, eta Louis-Jacques-Mandé Daguerrek egin zuela publiko aurkikuntza, teknika hau perfekzionatu ostean. Hasiera batean argazkigintzaren teknika daguerrotipia zen ezaguna.\nArgazkigintza arte mota bat kontsidera daiteke, izan ere, irudiak sortzem ditu elektronikoki edo bestela analogikoki. Hala ere, argazki elektronikoak gehiago erabiltzen dira gaur egun aukera gehiago ematen dutelako. Izan ere, argazkia atera ondoren ordenagailuz editatu daitezke, argazki analogikoak, papelean inprimatzen direnak berriz, ez.\nNormalean, enfokatzeko eta zooma egiteko lenteak erabiltzen dira. Irudi sensore elektronikoarekin, honek pixel bakoitzean deskarga elektriko bat sortzen du eta beraz elektronikoki prozesatuak geratzen dira eta irudi digital batean gordeta geratzen dira. Argazki analogikoei dagokienez, horietan lehenik irudi negatiboa lortzen zen eta gero papelean argazki positiboa lortzen zen. Amaitzeko, aipatu beharra dago, argazkigintza hainbat esparrutan erabiltzen dela, hala nola: artean, negozioetan, publizitatean, modelogintzan, hobbietan, komunikazioan, filmeetan etab. Horrenbestez, ondorio gisa, argazkigintza oso esparru garrantzitsua dela esan dezakegu, izan ere, gaur egun edozein tokitan aurki ditzakegu irudiak. Arraroa izango litzateke argazki horiek guztiak gabe bizitzea.\n3 Aire eta orbitako argazkigintza\n4 Argazkilaritza digitala\n5 Argazkigintza zuri beltzean\nArgazkigintza, gizartea aurre industria garaitik industria garaira igarotzean eman zen. Garai hauetan, filosofía positibistaren kontzeptua garatu zen, zeinetan naturako edozein elementu empirikoki egiaztatua egon behar zen. Honetan, Burgesia zen nagusi eta argazkilaritza autoerreprezentazio gisa erabili zuten, gizartean zuten goi postua erakusteko asmoz.\nHistoriako garai hauetan, argazkigintza gero eta ohikoagoa izaten hasi zen. Antzinaroko garaietatik, hain zuzen ere IV eta V. mendeetan, Ibn al-Haytham-ek,  kamera iluna aztertu baitzuen. Lehenik eta behin, brontzezko plakak erabili izan ohi zituzten eta irudiak, ur lurrunez errebelatzen zituzten gero iodo bidez brontzezko plaka horietan agertzeko asmoz. Hala eta guztiz ere, prozesu hau nahiko garestia izaten zelarik, argazki makinak pisu asko izanik eta ur lurruna osasunarentzat kaltegarria suertaturik, aldatu beharra zegoela agerian geratu zen. Hori dela eta, 1840. urtean, William Henry Fox Talbot-ek, Kalotipo izeneko negativo-positibo bidezko prozesua asmatu zuen. Hau, paper negatibo bat positibo baten gainean jartzea oinarritzen zen eta papera bustiz, argazkia errebelatzen zen. Honen bidez, argazkigintzaren kopia sortu zen, negativo batetik hainbat positibo irtetzen zirelako.\n1842. urtean, John Frederick William Herschel astrónomo eta kimiko ingelesak, Zianotipia izeneko prozesuari ekin zion. Honetaz gain, 1819. urtean Herschel-ek sodio hiposulfatoaren teknika aurkitu zuen, honen bidez argazkiaren oinarria sortuz. Ondoren, Talbot eta Daguerre, hain zuzen ere 1839. urtean, lehenengo beirazko negatiboa sortu zen. Argazkien kalitatea hobetzeko asmoz, 1950. urtean Blanquart Evrard albumina papera erabili zuen, material honen gainean arraultza erabiliz eta argazkiaren fibra kalitatea hobetuz.\nBestalde, 1888. urtean, George Eastman-ek Kodak kamera asmatu zuen eta 1907. urtean, kolorezko argazkiak merkaturatu ziren Lumière lantegiaren bidez, era honetan beirazko plakak ordezkatuz. Hariari jarraituz, 1931.urtean flash-a sortu zen, argitasun gabezia zegoen uneetarako. Gainera, 1948.urtean, uneko argazkia plazaratu zen Polaroid zeritzona. Funtsean, argazkia atera eta errebelatu egiten zuen 60 segundutan.\nAireko argazkigintzak, lurraren azaleko ikerkuntza egiteko balio duen tresna bezela ezagutzen da, hau bideratzeko aire bidezko garraiobideetan argazki kamera jartzen delarik. Honek, arkeologia edo ta geología bezelako ikerketa eremuetan lagundu ohi izan du, lurraren dimentsioak eta materialak ikerturik. Arkeologian, lur azpia analizatzeko erabiltzen da, induskatzeko beharra izan gabe. XXI. mendearen hasieratik, aireko argazkigintzak hegazkin eta helikoptero-ei bidez, aurrerapen izugarriak pairatu ditu. Bestalde, argazkigintza orbitalak irudiak garaiera handitik ateratzea bideratzen du, satelitetan kokatuaz.\n1981an, Sonyk ezagutaraztera eman zuen irudientzako karga moldatuta zuen kontsumoko lehenengo kamera, Sony Mavicaren filmatzeko beharra ezabatuz. Mavicak irudiak diskoan gordetzen zituen bitartean, irudiak telebistan bistaratzen ziren eta kamera ez zen guztiz digitala. 1991an, Kodak-ek ezagutaraztera eman zuen DCS100, merkatuan eskuragarri zegoen lehenengo reflex kamera digital bakarra. Nahiz eta bere prezioagatik argazki kazetaritzarako eta argazkilaritza profesionalerako ez zen beste erabilpenik galarazten zuen, merkataritzan argazkigintza digitala jaio zen.\nIrudigintza digitalak irudi elektronikoen sentsore bat erabiltzen du irudia datu elektroniko multzo bat bezala grabatzeko, film aldaketa kimiko gisa baino. Desberdintasun garrantzitsu bat argazkigintza digital eta kimikoaren artean, argazkigintza kimikoak argazkiaren manipulazioari eusten diola da film eta paperezko argazkiak direlako, irudi digitala berriz, euskarri oso manipulagarria den bitartean. Desberdintasunak honek irudia maila bateraino prozesatzen usten duela da filmekin oinarritutako argazkigintzan zaila den bitartean eta komunikazio potentzialak aplikazio desberdinetan baimentzea ahalbidetzen du.\nArgazkilaritza digitalak XXI. mendea menderatzen du. Munduan ateratako argazkien %99 a kamera digitalen bitartez ateratakoak dira, gero eta gehiago smartphonen bitartez.\nArgazkigintza zuri beltzeanAldatu\nHasieran, argazki denak zuri beltzak izan ohi ziren. Koloredun argazkiak agertu zirenean ere, argazki zuri beltzak ez ziren berehala desagertu. Berriak agertzetik hainbat hamarkadetan jarraitu zuten erabilienak izaten, izan ere, berriak baino merkeagoak ziren eta itxura “klasikoa” ematen zietelako argazkiei. Bitxia baldin bada ere, argazki zuri beltzak ez dira tonu eta itzal zuri beltzez osatuak izaten. Batzuetan, 'cyanotype' prozesuan esaterako, argazkiak urdin tonua izaten dute. Hori gutxi balitz, lehenengo argazki zuri beltzek (orain dela 160 urte inguru) marroi tonua zuten.\nGaur egun, argazkilari askok argazki zuri beltzak ataratzen jarraitzen dute. Gainera, marka batzuek argazki zuri beltzak baino ateratzen dituzten argazki makinak diseinatzen dituzte. Horren arrazoietako bat, argazki zuri beltzen erabilgarritasuna da. Izan ere, kolorezko argazkiak ateratzen direnean eta kalitateaz eta koloreaz konformatzen ez baldin bagara, beti jarri dezakegu zuri beltzean. Horrela dena konpontzen da. Hala ere, kolore argazkiak, zuri beltzak baino arrakastatsuagoak dira inolako zalantzarik gabe.\nWikimedia Commonsen badira fitxategi gehiago, gai hau dutenak: Naia.itu/Lantegi/Argazkigintza\nAzken aldaketa 12 martxoa 2020(e)an, 07:56(e)tan\nOrriaren azken aldaketa: 12 martxoa 2020, 07:56.


Somporteko izara zurien artean – Egizu elkartea\nMartxoaren lehen eguneko arrastia amaitzekotan zela, lau gurpiletako erraldoiak (autobusaren tamainari erreparatuta behintzat) errepide grisetan barrena abiatu zen. Jakan Oroel hotelean hartu genuen ostatu.\nLarunbatean, horra hor egun seinalatua. Luze barik Somporteko pistetan kokatu ginen. Eguzki Amandrearen epeltasunak, paisaiaren izara zurietako eremuetan barrena joatera animatzen gintuen. Jausi eta altxa, altxa eta jausi, plazera anestesiko, biharko minaren ardura izan barik genbiltzan kotoiaren berotasunean. Inguruan mendi gailur erraldoiak genituen zaindari, basoan pago eta izeiak ia igartzen ez zen haizearekin kantari. Haien laguntzan umeen jolasen garrasiak etorri ziren, haize tresna haien ondoan soka fineko biolinak izango bailiran.\nUmeen taldea Iñakirekin\nPlazeretik plazerera, iluntzean menditik kalerako jauzia eman beharra zegoen. Ume, gazte eta nagusi, denok abiatu ginen musika alaiaren dantzak bultzaturik. Inguruan formazio militarrean zebiltzan danborren hotsek lehiakortasun zorrotza inposatu ziguten, baina minutu gutxitan dantzarien tropak aurreko kolpe zakar guztiak leundu zituen, lehengo zurruntasun bortxatua malgutu zuen. Eta zeresanik ez, dantza jirabiren osteko afari gozoak eguneko pastelari halako ginda eder bat jarriko ziola, egun osoko epeltasunaren apaingarri.\nIgandean berdin, aurreko egunean bezain fin, baina basoaren sinfonia pitin bat indartsuago, zeren hala baitzebilen egun hartan altxatu zen haizea. Hala ere bere indarrean gozo, eta denon gorputzen inguruan fin eta eroso. Egun berriko ekimen gozo erakargarriek aurreko eguneko mozkorraldiaren minak ordezkatuko zituzten, ukenduak ubeldurekin egiten duen bezala. Eguna uste baino laburrago joan zitzaigun, laster izango genuen amaieraren ezinegona agerian, asteburuko izara zurien arteko une lasaien atzetik astegunetako malkarren grisa zain genuelako.\nAzkenez berriz ere astegunak heldu dira, baina ez edonolako astegunak, minak min malkarretan barrena asteburu eder bat gozatu izanaren aho zapore ederra dugulako. Zalantzarik baduzu, begiratu bestela argazki eder hauei.\nrozio2013-03-05T08:10:54+01:002013-03-05|berbalagunok, egizu, eski ikastaroa, irteerak, kirola, kirola euskaraz|0 Comments


Ohiko galderak | San Mames VIP Area | Athletic Club\nZein ezberdintasun dago palkoen eta VIP besaulkien artean?\nSan Mames VIP Areako eserlekuak besaulki eta palkoen artean banatzen dira erdiko eraztunean, 4 eserleku lerro daude modu honetara banatuta:\nLehen bi lerroak, joko zelaitik gertuen daudenak, VIP besaulkiak dira, bakarkako salmentakoak eta zona komunetako zerbitzuetarako eskubidea dutenak.\nbeste bi lerroetako eserlekuak, joko zelaitik urrutien daudenak, eta kanpokoak, horien atzean kokatuta dagoen palkoari dagokio. Zonalde komunetako zerbitzuetarako eskubidea izateaz gain eserleku horiek palko bat modu pribatuan erabiltzeko eskubidea ematen dute. San Mamesek 8, 10 edo 12 eserlekuko palkoak ditu, Tribuna Nagusian eta Ekialdeko Tribunan kokatuta.\nPalko eta besaulkien eserleku guztiek zerbitzu berberak dituzte eta 6.000 m² hartzen dituen areto komunetan daude.\nKontratazio modalitate posibleak hauek dira:\nPalkoak: 2 denboralditarako abonua\nVIP besaulkiak: denboraldi bateko abonua\nMatch day: besaulki bateko sarrera partidu baterako.\nZein zerbitzu daude prezioaren barruan?\nVIP sarrera batek jokoaren ikuspegi bikaina ematen dizu,partidua baino ordu eta erdi lehenago sartzeko aukera giroaz gozatzeko eta 10 Michelin izar biltzen dituzten Bizkaiko chef aukeraren gastronomiarik onenan gozatzeko aukera, partiduan zehar eta partidua bukatu ondorengo orduan.\nErdiko eraztun osoa zirkulazio librekoa da partiduaz gozatzen duzun bitartean espazio berezi batean nahi duzunarekin harremana izateko, arreta pertsonalizatua da eta erosotasun guztiekin, hala nola WIFIa edo partidua zuzenean ematen duen barruko kanalarekin, ezer gal ez dezazun.\nNola eta zer hartzen du gastronomia zerbitzuak?\n10 Michelin izar partiduan zehar gastronomiarik onenaz goza dezazun. Andra Mari, Azurmendi, Eneko, Boroa, Etxanobe, Nerua Guggenheim Bilbao, Zarate eta Zortziko dira snack, sormen hotzak, beroal eta gozoak prestatzeaz arduratzen diren Bizkaiko jatetxeak.\nGastronomia zerbitzua koktel modukoa da eta partidua bain oordu eta erdi lehenago hasi eta ordu bat beranduago arte zerbitzatzen da. San Mames VIP Areak, gainera, hainbat barra ditu 4 orduz zerbitzua ematen dutenak.\nNola eros dezaket sarrera bat?\nSan Mames VIP Areako zure sarrera gure web orrian eros dezakezu.\nProzesuari buruzko edozein zalantza baduzu jar zaitez gurekin harremanetan +34 94 685 41 80 telefonoa zenbakian edo idatzi helbide honetara: smva@athletic-club.eus\nNoiz eta nola jaso ditzaket sarrerak?\nSarreren erosketa www.sanmamesviparea.eus web orrian egiten duzunean, email bat jasoko duzu, sarrerak PDFan dituela. Beharrezkoa da hauek inprimatzea San Mamesera joan aurretik.\nSarrerak San Mames VIP Areako arreta zerbitzuaren bidez erosten badituzu, ordaintzen dituzunean sarrerak jaso ahal izango dituzu San Mameseko bulegoetan (1 lehiatilaren ondoan, 6 eta 7 ateetan) astelehenetik ostegunera 8:00etatik 18:30etara eta ostiraletan 8:00etatik 18:00etara.\nTransferentziak egun bat baino gehiago behar duenez, baieztatu bulegoarekin sarrerak emitituta dauden.\nBulegotik pasatzerik ez baduzu, partiduaren egunean bertan, partidua baino bi ordu lehenago sarrerak jaso ahal izango dituzu adierazitako “VIP Area” lehiatilan , NAN aurkeztuta.\nKasu guztietan erosketa egiten duen pertsona da sarrerak hartzeko baimenduta dagoena. Erosleak beste pertsona bat baimendu ahal izango du sarrerak hartzeko aurretiaz helbide honetara idatzita: smva@athletic-club.eus\nZein ordutatik aurrera sar naiteke San Mames VIP Arean?\nSan Mames VIP Areara sar daiteke partidua baino ordu eta erdi lehenago eta zerbizuez gozatzen jarrai dezakezu partidua bukatu eta ordu bete arte.\nJanzkeraren bat eskatzen al dute?\nEz dute inolako janzkera berezirik eskatzen baina ez da ohiko jendea kirol arroparekin, mahukarik gabeko kamisetekin edo zapata irekiekin ikustea.\nAdingabeek sarrera izan behar al dute san mamesera sartzeko?\nSan Mames VIP Areara sartzen diren adingabe guztiek euren sarrera aurkeztu beharko dute nahiz eta eserlekurik ez hartu eta heldu batek lagunduta joan beharko dute.\nZein partidu har ditzaket?\nDenboraldiaren hasieratik sarrerak erosi daitezke Ligako partidu guztietarako eta Kopako lehen kanporaketarako.\nGainerako partiduak data, ordua, aurkaria eta eskainiko diren zerbitzuak baieztatzen direnean jarriko dira salgai.\nAlda al daiteke partiduen ordutegia?\nOn line salmentan partiduak igandez jarri ditugu. Partidu bakoitzaren egun eta ordu zehatza partidua baino 15 egun lehenago jakingo da.\nBa al da VIP sarrerarik taldeentzat?\nwww.sanmamesviparea.eus web orrian 5 sarrera arteko erosketa egin daiteke.\n5 sarrera baino gehiago erosteko bidali zure eskaera smva@athletic-club.eus helbidera partidua eta sarrera kopurua adieraziz.\nBeste kontsultarik egin nahi duzu?\nBeste edozein zalantza baduzu deitu +34 94 685 41 80 telefonora edo idatzi smva@athletic-club.eus helbidera.


topic_facet:"Automatizazioa eta robotika industriala (Heziketa Zikloa). Goi maila" topic_facet:"Elektrizitatea eta automatismo elektrikoak (Modulua)" topic_facet:"Produkzioko Sistema Automatikoen Muntaia eta Mantentze Lanak (Modulua)" topic_facet:"Fabrikazioaren Automatizazioa (Modulua)" topic_facet:"Elektrizitatea eta Elektronika (Lanbide Arloa)"\nProposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Elektrizitatea eta automatismo elektrikoak (Modulua) Proposatutako gaia: Produkzioko Sistema Automatikoen Muntaia eta Mantentze Lanak (Modulua) Proposatutako gaia: Fabrikazioaren Automatizazioa (Modulua) Proposatutako gaia: Elektrizitatea eta Elektronika (Lanbide Arloa)\nAutomatizazioa eta robotika industriala (Heziketa Zikloa). Goi maila Elektrizitatea eta Elektronika (Lanbide Arloa) Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Autogestioaren eta okupazioaren ikuspegi politikoa berreskuratu nahian - Uriola.eus\nprestaldizkaria 2019-03-04 09:59 Politika Deustualdea\nAutogestioaz jabetuz, okupazio garaia da proiektuaren bigarren zatiari ekin dio Zirikatzen! kolektiboak eta egitarau zabala prestatu du apirilera bitartean. Besteak beste, hitzaldiak, mahai inguruak, tailerrak edota bideo-elkarrizketak antolatu dituzte. Martxoaren 6an Iruñerriko Gaztetxeen Autodefentsa Sareko kideek espazio okupatuen autodefentsaren inguruko hitzaldia emango dute Deustuko Gazte Lokalean.\nAzaro eta abendu artean asanblearismoaren inguruko bi tailer antolatu zituzten, bereziki Deustuko Gazte lokaleko kideei zuzenduta, eta asanbladen dinamikak, metodologiak, parte hartze motak eta erabakiak hartzeko erak mahaigaineratu zituzten.\nOtsailetik apirilera beste bi jardunaldi prestatu dituzte, hiruna saiokoak. Hitzaldiak, mahai-inguruak eta tailer praktikoak egingo dituzte autogestioa eta okupazioa lantzeko. Hainbat gai jorratuko dituzte: okupazio mugimenduaren ikuspegi estrategikoa, espazioen okupazioaz haragoko bizitza eredu berrien eraikuntza, espazio okupatuen autodefentsa, jabetza intelektuala, uhinen okupazioa, eta okupazio eredu berria.\nJardunaldiokin autogestioaren ikuspegi politikoa berreskuratu nahi dute Zirikatzen! kolektiboko kideek. Azken aldian okupazioaren eta autogestioaren kontzeptuak lausotzen ari direla uste dute eta, ondorioz, horrek taldearen praktika baldintzatzen duela. Gainera, Euskal Herrian autogestioaren inguruan agertutako esperientzia berriek eta Deustuko Gazte Lokalaren huste arriskuaren harira sortutako eztabaidek berriz ekarri dute gaia hizpidera. Horregatik aukeratu dute ikasturte honetan autogestioa eta okupazioa lantzea, modu globalean ulertuta.\nLan egiteko era berria\nOrain arte erabilitako tresna nagusia aldizkaria izan da. Landu nahi zuten gaiaren inguruko aldizkari monografikoa kaleratzen zuten eta, horren ondotik, jardunaldiak antolatu. Ikasturte honetan, baina, kontrako norabidea hartzea erabaki dute. Joan den azaroan hasi eta apirilean amaituko dituzte formakuntza saioak, eta ostean aldizkari batean bilduko dituzte ondorioak.\nKomunikazio eta formakuntza taldea da Zirikatzen!, duela 17 urte sortua. Deustuko herritarren eta, batez ere, gazteen arteko komunikazioa, eztabaida, hausnarketa eta formakuntza sustatzea du helburu. Horiek lortzeko proiektuka aritzen da taldea: gai bat aukeratu eta horri heltzeko hainbat dinamika eramaten ditu aurrera.


Eskubideen aldeko lanari hamaikagarren kolpea | Harian | Berria\nHasiera / Harian\nHerrira-ren kontrako polizia operazioa\nEskubideen aldeko lanari hamaikagarren kolpea\n'AABen eta Askatasunaren auzian' zigortutako 20 lagunek preso jarraitzen dute, preso eta iheslarien eskubideen alde egindako lanagatik. Abokatuen kontra ere egin izan dute.\nOihana Elduaien -\n2013ko urriak 2\nEuskal preso eta iheslarien eskubideak defendatzen lan egin dutenak zelatatzeko joera ez du berria Espainiako Auzitegi Nazionalak. Herrira-ren kontrako operazioaren aurretik ere egon da jazarpena. Esate baterako, Amnistiaren Aldeko Batzordeetan (AAB) eta Askatasunan lanean aritzeagatik preso daude oraindik 20 lagun. Eta ez haiek bakarrik: abokatuak ere pasatu dira presoak defendatzetik preso egotera. Arantza Zulueta, Jon Enparantza eta Iker Sarriegi preso egon ziren 2010eko apiriletik azarora; Iñaki Goioaga eta Unai Errea ere egon dira giltzapean; eta Haritz Escudero eta Haizea Ziluagaren kontrako sumarioak ere ireki zituzten. Ez hori bakarrik, Etxerat-en kontra egiteko imintzioak ere egin zituen Eusko Jaurlaritzak. Gainera, hainbat herritar anonimo ere epaitu eta zigortu dituzte euskal presoen argazkiak erakutsiz haien eskubideak defendatzeagatik.\n2001ean eman zuen aurreneko kolpea Auzitegi Nazionalak. Dena ETA da teoriaren sortzaile Baltasar Garzon epaileak aginduta, AABetako eta Senideak-eko 13 lagun atxilotu zituen Espainiako Poliziak, urriaren 30eko gauean. Berrehun poliziak hartu zuten parte, eta Garzon ere Euskal Herrian izan zen. Hilabete beranduago AABak legez kanpokotzat jo zituen Garzonek, eta operaziotik urtebete ingurura 24 lagun auzipetu zituen, ETAko izatea edo hari laguntzea egotzita.\n2008an egin zuten epaiketa, Madrilen, Auzitegi Nazionalak Casa del Campon zuen egoitzan. 27 lagun eserarazi zituzten akusatuen aulkian, eta haietako 21 zigortu, errepresaliatuen eskubideen alde egiten zuten lanagatik. Hamar eta zortzi urteko zigorrak jarri zizkien, «talde terroristako kide» izatea egotzita, eta AAB eta Askatasuna legez kanpo utzi zituzten. Zigorra jakin orduko, «errepresioa salatzea» debekatu zutela salatu zuen Julen Larrinaga auzipetuak. Baina, epaiak epai, elkartasuna ez zela etengo ohartarazi zuen: «Ziur gaude jendea jabetuko dela zein defizit politiko dagoen eta elkartasun dinamikak aurrera egingo duela». Zigortutako 21 lagunetatik 20ren kontrako epaia berretsi egin zuen Gorenak 2009ko urriaren 16an. Ekintza «terroristarik» egin zutenik frogatu ez arren, «talde terroristako kide» izatea leporatuta zigortu zituzten. Preso daude oraindik.\nPSE-EE, Etxerat-en kontra\nAABetako kideak Gorenaren epaiaren zain zirela egin zuen Etxerat-en kontra jotzeko imintzioa PSE-EEren esku zegoen Eusko Jaurlaritzak. 2009ko irailaren 25ean eman zuen abisu Rodolfo Aresek berak Eusko Legebiltzarrean. Euskal preso eta iheslarien senitarteko eta lagunen elkartea legez kanpo uzteko asmoarekin auzitegietara txostenak bidali zituela jakinarazi zuen.\nElkartearen webgunea aztertuta, horren helburuak presoak Euskal Herriratzeko eskatzea baino harago doala ondorioztatu zuen Herrizaingo Sailak. Horretaz gain, preso horien izaera politikoa eta lana aldarrikatzea eta omentzea ere badela. Txosten horrek ez zuen haragoko ibilbiderik egin, eta auzitegiek ez zuten jo Senideen kontra.\nEspainiako Auzitegi Nazionalean aritzen diren abokatuen kontra, berriz, Auzitegi Nazionalak berak egin zuen. 2010eko apirilean Arantza Zulueta, Iker Sarriegi eta Jon Enparantza atxilotu zituzten, beste zazpi lagunekin batera. Fernando Grande Marlaska epaileak agindu zuen haiek espetxeratzeko, ETAko kide izatea edo hari laguntzea, ETAren helburuak zehaztea eta iraultza zergaren ordainketarako laguntza ematea leporatuta. Zazpi hilabete geroago atera ziren espetxetik, 60na mila euroko bermea ordainduta. Auzi horretan nahastuta, Unai Errea abokatua ere deklaratzera deitu zuten maiatzean, eta 10 mila euroko bermearekin libre utzi. Hala ere, aurretik ere preso egona zen Errea, Frantzian.\nIñaki Goioaga ere atxilotu zuten 2009ko ekainean, eta urte eta erdi preso eduki ostean, 60 mila euroko bermea ordainduta atera zen libre. Haren kontra nahiko froga ez zegoelako, absolbitu egin zuen Auzitegi Nazionalak, iazko azaroan kaleratutako auzian.\nEGA azterketak amaitu dira EAEn\nNorberaren telefonoa ez da enpresarena\nLaguntza eskatu du Lekeitioko Azkue ikastolak, eguraldiak eragindako galerak berreskuratzeko


METAPOSTAk saskibaloi-sarrerak oparituko ditu denboraldi osorako | BLOG\n« METAPOSTAk mugikorrentzako aplikazioa berrizten du\nHobetzeko ideiak »\nMETAPOSTAk, euskal saskibaloi taldeek Liga Endesa lehiaketan denboraldia bukatu arte jokatuko dituzten partidu guztientzako bi abonu oparituko ditu: Caja Laboral Baskonia, Lagun Aro Gipuzkoa Basket Club eta Gescrap Bizkaia Bilbao Basket.\nZer egin beharko duzu zure taldearen sarrerak lortzeko?\nZozketan parte hartzeko lehenengo baldintza METAPOSTA doako zerbitzuan alta hartzea da.\nAlta hartzeko laguntza behar baduzu, hainbat bide dituzu gurekin harremanetan jartzeko: sare sozialak (facebook, twitter), txat-a, telefonoa (902 540 540) edo emaila (metaposta@metaposta.com). Orri hau ere kontsulta dezakezu: https://www.metaposta.com/eu/darse-de-alta-en-metaposta.html\nAlta hartu baduzu, zure NAN zenbakia bidali beharko diguzu comunicacion@metaposta.com emailera. Bakarrik alta hartzeagatik, partaidetza bat izango duzu, eta METAPOSTAn harpidetu zaren entitate bakoitzagatik, bi partaidetza gehiago lortuko dituzu.\nMETAPOSTAn harpidetu zaren entitateen zerrenda berrikusi. Gero eta harpidetza gehiago izanda, aukera gehiago gure zozketa irabazteko.\nHiru irabazleek aukeratuko dute (partaidetza kopuruaren araberako ordenean), saskibaloi-taldea, geratzen den denborali osorako talde horren bi sarrera izateko.\nZozketak xede gisa du partaide guztiak METAPOSTA zerbitzuan alta hartzea eta ahalik eta entitate kopuru gehienei harpidetza egitea.\nZozketaren sariak hurrengoak dira:\nCaja Laboral Baskonia denboraldia bukatu arte Liga Endesa lehiaketan Gasteizen jokatzen dituen partidu bakoitzarentzako bi sarrera.\nLagun Aro Gipuzkoa Basket Club denboraldia bukatu arte Liga Endesa lehiaketan Donostian jokatzen dituen partidu bakoitzarentzako bi sarrera.\nGescrap Bizkaia Bilbao Basket denboraldia bukatu arte Liga Endesa lehiaketan Bilbon jokatzen dituen partidu bakoitzarentzako bi sarrera.\nPartaideek email bat bidali beharko dute comunicacion@metaposta.com helbidera NAN zenbakia adieraziz. METAPOSTAk egiaztatuko du partaide bakoitzak alta hartuta egotea eta zenbat entitateetara harpidetu den.\nPartaide bakoitzak partaidetza bat izango du METAPOSTAn alta hartuta egoteagatik, eta bi gehiago METAPOSTAn harpideturik duen entitate bakoitzagatik.\nIrabazleek aukeratuko dute (partaidetzen ordenean), nahi duten taldeentzako bi abonuak (Gescrap Bizkaia Bilbao Basket, Lagun Aro Gipuzkoa Basket Club edo Caja Laboral Baskoniaren artean).\nTxapelketa urtarrilaren 18an hasten da eta otsailaren 21ean, 14 orduetan amaitzen da.\nSaridunak emailaren bitartez jakinaraziko dira.\nZozketaren garapenari buruzko edozein zalantza edo kontsulta hurrengo emailera egin beharko da: comunicacion@metaposta.com\nZozketaren antolatzaileek eskubidea dute baldintzak betetzen ez dituen edozein pertsonaren partaidetza deuseztatzeko.\nTags: doan, sariak, sarrerak, saskibaloia, zozketa


'Diario ilustrado del confinamiento de un Athletic-zale' lana argitaratzeko dirua behar da - bizkaie.biz\nBizkaie! 2020-09-17 08:50 Pil-pilean\nTomás Ondarra marrazkilari eta idazlearen lan berezia da.\nPapelezko edizinoa errealidade bihurtzeko mikro-finantzaketa kanpaina kolektiboa hasita dago eta helburua lortzen bada, irabaziak COVID-19agaz lotutako gizarte arloko helburuetara zuzenduko dira.\nProiektua errealidade bihurtzeko eta 40 eguneko epea izango dauen crowdfunding-ean parte hartzeko interesa dabenak sartu hemen.\nKonfinamenduaren memoria, sormen artistikoa eta Athletic eta Bilboren arteko pasinoa buztartzea da kanpainearen asmoa; Diario ilustrado del confinamiento de un Athletic-zale, Tomas Ondarra marrazkilari, ilustratzaile, kazetari eta Klubeko zuzendaritza taldeko kidearen irudimenetik, lumatik eta arkatzetatik sortutako lana da eta errealidade bihurtuko da mikro-mezenasgo kanpaineak datozen 40 egunetan beharrezko dirua lortzen badau.\nKoronabirusaren krisiaren eraginez gure etxeetan giltzapetuta egon ginan eta Ondarrak eguneroko bitxi bati ekitea erabagi eban: egunero orrialde bikotx ilustratu bat egitea, hain zuzen be, osasun krisiaren gaurkotasuna ezkerreko orrialdean eta Athleticen historiako urte baten laburpena eskumakoan. Blog original eta personal hori be egunero argitaratzen zan egilearen sare sozialetan eta denpora gitxira itzel zabaldu zan.\nTomás Ondarraren Facebook, Twitter eta Instagrameko jarraitzaileek bultzatu dabe argitalpen-proiektuari ekitea, koronabirusaren 110 eguneko krisiaren bilakaereari buruzko eretxiak eta ehun urte baino gehiagoko klub baten kirol arloko jazoera garrantzitsuenak liburu bihurtzeko. Eta hori guztia oso ohikoa ez dan formatuagaz: marrazkiak, collageak, prentsako ebakinak eta testuak nahasten dituan formatu anitz eta ezohikoan.\nIa lau hilebetez, Ondarraren koloredun arkatzak, zelaian ebizen jokalarien arpegiz eta irudiz, San Mameseko Klubeko argazki enblematikoz eta Bilboko txoko maitagarriz, familiako gomutez eta konfinamenduak inspirautako irudiz bete dira, baita kutsatzeen bilakaerearen estadistika-taulez be.\n200 marrazki baino gehiago\nEgileak BAO Bilbao Edicionesen edizinoan, diseinuan eta maketazinoan eskarmentua eta sormen proiektuetan ibilbide luzea dauen bertako argitaletxearen, babesa dau. Proiektua da Diario ilustrado del confinamiento de un athleticzale lana Ondarraren jatorrizko egunerokoaren erreplika bihurtzea, tapa gogorra eta zarratzeko gomea izango dituan agenda formatuagaz. Danetara, 256 orrialde izango ditu; orrialde bikoitietan konfinamenduaren egunerokotasunari buruzko kolorezko 200 ilustrazino baino gehiagoren erreprodukzinoak egongo dira eta bakoitietan Athletic Clubaren historia.\nBestalde, proiektua bultzatu dauen gogo kolektiboagaz bat etorriz, crowdfunding formulea hautatu da papelezko edizinoa finantziau eta errealidade bihurtzeko. Esangura horretan, datozen 40 egunetan proiektua aurrera eroateko nahiko mezenas lortzen badira izango da errealidade.\nTomas Ondarra (Bilbo, 1963)\nInfografoa, ilustratzailea eta idazlea da. Ibilbide profesionalari umorista grafiko lanetan ekin eutson La Gaceta del Norte egunkarian eta, ondoren, AEBetan, Argentinan, Brasilen, Dominikar Errepublikan eta Perun ibili da. El País egunkariko Infografia eta Ilustrazino erredaktore burua izan da eta aurretik Buenos Aireseko La Nación eta Bilboko El Correo egunkarietan kargu bera izan eban. El País-en egindako lanak nazinoarteko hamabost sari jaso ditu. Bilbora bueltau danetik, Txipiron estudio grafikoaren bazkide sortzaile eta sorkuntza-zuzendaria da eta Athletic Clubeko zuzendaritza taldeko kide 2018ko abendutik. Eta bilbainismoaren inguruko erreferentziazko hainbat liburu ilustraturen egilea da: De Bilbao de toda la vida edo De Bilbao ¡¡¡Ahivalaostia!!!.


Nafarroako Filmoteka, beste behin ere, Home Movie Day ospakizunera atxikitzen da, familia-zinemara eta zinema amateurrera eskainitako nazioarteko egunera hain zuzen. Ospakizun hori Ameriketako Estatu Batuetan jaio zen 2002an (edizio honetan XVI. urteurrena ospatzen du) filmen artxiboetako espezialisten ekimenari esker, norbanakoaren oroitzapen zinematografikoak gordetzearen garrantziaz jendea ohar zedin. Geroztik, ekitaldi hori hazten joan da, hamabi herrialdetan aldi berean ospatzen den jaialdia izateraino.\nAurrekoetan bezala, zinematekako saio honekin gure Filmotekako Artxiboetan materiala utzi duten zaleei esker ona eman nahi zaie, mugimenduan dauden irudien ondare historikoa aberasten lagundu baitute.\nEz bota zure film zaharrak! Nafar Gobernuko Filmen Artxiboak zinemagile amateurrek egindako eta Super 8mm, 8mm eta 16mm-ko euskarrian grabatutako filmak jasotzen ditu eta horrela, bildu, antolatu eta artxibatzen ditu. Jasotako materiala digitalizatzen da kontsulta eta dokumentazioa errazteko eta aldi berean, senideei kopia bat emateko.\nJavier Asinek pianoa joko du zuzenean


Garakordada. Cruzamos el charco...... Tor-ek Ozeano Atlantikoa zeharkatuko du laister!... par Silvia Trigueros Garrote (22-07-2019)\nGarakordada. Cruzamos el charco...... Tor-ek Ozeano Atlantikoa zeharkatuko du laister! Argentinako Ushuaia...\nSilvia Trigueros Garrote, le texte de sa publication du 22-07-2019 19:51:24 :\nTor-ek Ozeano Atlantikoa zeharkatuko du laister! Argentinako Ushuaia herrian ospatzen den FICMUS - Festival Internacional de Cine de Montaña Ushuaia Shh-eko sekzio ofizialean aukeratua izan da. Abuztuak 20an Suaren Lurraldean Silvia Trigueros Garrote korrika ikusteko aukera izango dute.


25 « apirila « 2016 « Prentsa oharrak\nTranbiaren luzapenaren inguruko topaketa Hegoalden\nKategoriak: Sailkatu gabea — Komunikazio Zerbitzua / Servicio de Comunicación — 25 apirila 2016 20:22\nGasteizko alkate Gorka Urtaranek tranbia hegoaldera luzatzeko proiektuaren inguruko topaketan parte hartu du, Hegoalde gizartetxean, Eusko Jaurlaritzako Ingurumen eta Lurralde Politikako sailburu Ana Oregi eta Arabako diputatu nagusi Ramiro Gonzalezekin batera. Ekitaldi honetan tranbiaren hegoaldera zabaltzearen inguruko proiektua azaldu da ikuspuntu sozialetik. Eta hiritar, auzotar, eragile sektorial eta kolektiboek honen inguruan duten edozein galdera plazaratzeko aukera izan dute.\nAlkateak mugikortasunaren arloan hiriak duen “aukerq historiko honen txanpa hartzeko indarra egitea” eskatu die gasteiztar guztiei.\nBrasilgo Ingurumen Ministerioaren ordezkaritza bat hartu du Udalak\nKategoriak: Sailkatu gabea — Komunikazio Zerbitzua / Servicio de Comunicación — 12:43\nBrasilgo Ingurumen Ministerioaren ordezkaritza bat hartu du gaur Gasteizko Udalak. Ia bi orduz egon dira bilduta, gaur goizean, Enpleguaren eta Garapen Ekonomiko Iraunkorraren Saileko zinegotzi Nerea Melgosa eta Hirigintza eta Ingurumen koordinatzaile nagusi Alvaro Iturritxa Gasteizko azken hamarkadetako ingurumen- eta hirigintza-kudeaketaren eta Green Capital izatearen esperientziaren berri jakin nahi izan duten pertsona horiekin.\nEkitaldi instituzional horrez gain, Brasilgo Ingurumen Ministerioaren ordezkariek hiria bisitatuko dute, Ingurugiro Gaietarako Ikastegiko teknikariek lagundurik, egun osoan zehar. Eraztun Berdea ezagutuko dute, baita Salburuko hezeguneak eta Europa jauregia berritua ere.\nUdalak eta Foru Aldundiak hobetu egin dute mendekotasuna eta ELZrako (Etxean Laguntzeko Zerbitzua) eskubidea dutenei eskainitako arreta.\nProtokoloa izenpetu dute, beste hobekuntzen artean, bi erakundeek etxebizitza berean modu paraleloan parte hartuko ez dutela jasotzen duena.\nGasteizko udaleko eta Arabako Foru Aldundiko gizarte zerbitzuak ados jarri dira mendekotasuna eta ELZrako (Etxean Laguntzeko Zerbitzua) eskubidea dutenei eskainitako arreta hobetzeko, arreta integrala eta kasuak bideratzeko prozedura martxan jartzeari esker. Beatriz Artolazabal Gizarte Zerbitzuen foru diputatuak eta Nerea Melgosa Gizarte Politiken zinegotziak prozedura honetako giltzarriak azaldu dituzte prentsaurrekoan.\nZorroari buruzko Dekretuak ezartzen duenez, Etxean Laguntzeko Zerbitzua udalaren eskumenekoa da. Araban zerbitzu hori eman izan die Gizarte Ongizaterako Foru Erakundeak mendekotasuna dutenei, eta Gasteizko udalak autonomia dutenei. Zorroari buruzko Dekretuak mendekotasun egoeran edo arrisku egoeran dauden pertsonek zerbitzu horretarako duten eskubide subjektiboa arautzen du. Erakunde bien arteko akordioak erantzuna ematen die “bai lankidetzarako borondatea eta partekatutako lanari, baita Zorroari buruzko Dekretua gauzatzeko eta gure erantzukizunak betetzeko prestutasunari ere”, azpimarratu du Gizarte Zerbitzuen foru diputatuak.\nZehazki, lehenengo graduko mendekotasuna duten pertsonak artatu eta bideratzeko eta Etxean Laguntzeko Zerbitzuko proposamenerako akordioak jasotzen duenez, ez erakunde batak ez besteak ez dute esku hartuko batera etxebizitza berean.\nGizarte Ongizaterako Foru Erakundeak mendekotasuna artatzeko erabilitako baliabide bat aplikatu dituen kasuetan, erakunde horrek balioetsiko du bizikidetza unitateko beste kideek erabiltzeko Etxean Laguntzeko Zerbitzua abian jartzea; unitate horretan bestelako perfilak ager daitezkeelako: mendekotasun arriskua, aldi baterako haustura, mugak dituen pertsonak, larrialdiko egoerak.\nUdalaren baliabide bat eskaintzen ari diren kasuetan (Etxean Laguntzeko Zerbitzua edo Eguneko Arreta Zerbitzua), Udalak erabakiko du bizikidetza unitateko beste kideek erabiltzeko Etxean Laguntzeko Zerbitzua martxan jarri ala ez; unitate horretan bestelako perfilak ager daitezkeelako, mendekotasunari lotuta edo ez, beti ere Etxean Laguntzeko Zerbitzua zerbitzu aplikagarri bakarra bada.\nMendekotasun Legeari lotutako bestelako baliabide edo zerbitzuak aplikatzea beharrezkoa denean, Gizarte Ongizaterako Foru Erakundea arduratuko da bizikidetza unitate osoa artatzeaz.\nKasuak Gizarte Ongizaterako Foru Erakundetik Udalera bideratzea poliki-poliki egingo da hainbat alditan. Lehenengo aldian, Udalak lehengo graduan (25-39 puntu) balioetsiko pertsonen kasu berriak hartuko ditu; gradu horretako Banakako Arreta planean etxez etxeko laguntza zerbitzua islatzen da beharrezko baliabide bakar gisa.\n“Akordio hau oso garrantzi handikoa da, une oro familien beharrei arreta integrala ematen saiatuko baita. Ez dugu arreta zatikatuko, Udaletik familiako pertsona bati arreta ematen eta Foru Aldunditik beste bati, nahiz eta mendekotasun gradu ezberdinak izan eta nahiz eta erakunde bakoitzak eskumena izan haietako bati arreta emateko. Une oro landu da prozedura hori, pertsonen eta familien ikuspegitik, haiei jarraitutasuna, arreta globala eskaini ahal izateko, arretan geldiunerik egin gabe eta bi erakunderen erreferentziekin mareatu gabe”, azpimarratu du Nerea Melgosa zinegotziak.\nBestalde, Beatriz Artolazabal Gizarte Zerbitzuen foru diputatuak azaldu duenez, 40 puntu baino gutxiagoko gradu bateko mendekotasuneko kasuak bideratzeak ez du ekarriko inolako aldaketarik zerbitzua erabiltzen dituztenentzako. Mendekotasun balioespena behar duten pertsonek foru bulegoetan hala eskatu beharko dute, orain arte bezala. Foru-ordezkariak balioetsi egin du akordio hau, izan ere, “kalitateko zerbitzua bermatzea azken helburutzat hartuta egin behar den erakundeen arteko koordinazioaren adibidea besterik ez da”.\nUdalbatzak eta Gasteizen bizi diren ekuadortarren komunitateak samina eta elkartasuna erakutsi dute, Ekuadorreko lurrikara dela eta\nKategoriak: Prentsa oharrak — Komunikazio Zerbitzua / Servicio de Comunicación — 07:37\nAlderdi guztietako ordezkariak —alkatea eta ahaldun nagusia buru— eta Gasteizen bizi diren ekuadortarren komunitateak parte hartu dute gaur eguerdian udaletxearen aurrean egin den elkarretaratzean, beren samina eta elkartasuna adierazteko Ekuadorren izandako lurrikararen biktimei. Izatez, erreplikak gertatzen ari dira oraindik ere.\nEkitaldi horretarako, eten egin da goizean zehar burutzen ari zen udalbatzaren bilkura, hartara Ekuadorreko herritarrei sostengua eman ahal izateko, eta bost minutuko isilaldia egin da. Gorka Urtaran alkateak eta Ekuadorrek Bilbon duen kontsulak, Pablo Buitrón jaunak, aste honetan izan duten elkarrizketa bat izan da ekimenaren abiapuntua, kontsulak berak egin baitzuen proposamena.\nLurrikarak sortutako kalteek Gasteizen sortu duten samina adierazi du Gorka Urtaranek. Izan ere, bostehunetik gora dira dagoeneko hildakoak, eta 4.000tik gora zaurituak; gainera, pertsona ugari daude desargertuta. Era berean, Udalak eta Aldundiak Larrialdietarako Arabako Funtsa aktibatu dutela jakinarazi du alkateak, hartara lurrikararen ondorio suntsitzaileak jasan dituzten pertsonengana baliabideak helarazteko modurik izan dadin.


Metodologia – Desarrollo\nLehenengo hiruhilekoan, ikasleek ANTZERKI ariketa motibagarriak egingo dituzte, oso ondo pasatuko dute eta oso interesgarria izango da, beraien buruari buruz eta taldeari buruz hainbat sekretu ikasiko dituzte eta.\nEuskara gaitasunaren araberako harremanak landuko ditugu; begirunez ikaskideen mugak eta gabeziak onartuz eta gizartean hizkuntza hegemonikoa gaztelera izanik, euskaraz mintzatzen lagunduz.\nartaideekiko jarrerak eta joerak landuko ditugu norbanakoaren berezitasunak onartuz: etxeko hizkuntza, etorri berriak, etab.\narremanak euskaraz jorratzeko aukera zabalduko diegu: Antzerki ariketak euskaraz eginez eta norbanakoaren mugak gainditzen saiatuz ( lotsak, euskara maila…).\nEuskaraz egindako jarduera atsegina eskainiko diegu kaleko harremanak ere euskaraz izan daitezen. Saio bakoitzean 4 helburu nagusi izango ditugu:\nAkatsei garrantzirik eman gabe, ikasleek huts egiteko beldurra galtzen dute.\nTeknika horiek antzerki profesionaletik hartuta daude, eta asko motibatuko dituzte ikasleak.\nOinarrizko edukazio arauetatik abiatuta, abilezia sozialetan izango dute garapena, harreman tresnak zorroztuz.\nNeska zein mutil, guztiok pertsonak; urduriak lasaiak, geldi ezinak, bareak, berritsuak eta isilak, guztiok dira taldearen parte eta partaide\nTalde lan praktikoa egingo dugu: adostasunetara heldu, elkarrekin sortu eta antzezlana eraiki. Antzezlanaren sorrerarekin batera, ikasleek lehen hiruhilekoan jaso dituzten eredu berriak zabaldu eta partekatu ahal izango dituzte, eta horiek ere zuzeneko eragina izango dute eskolatik kanpo.\nTestu hau sortzean, hainbat aldagai hartuko ditugu kontuan:\nErabakiak hartzea, parte hartzea, taldean hitz egiten ikastea, gainerakoen erabakiak eta iritziak errespetatzea eta aniztasuna ulertzea.\nAntzerkiaren gaia autatzea\nAurreko hiruhilekoan landutakoaren hondarra, antzerkian islatuko da.\nTaldearen gabezi eta aukerak azalduko ditugu, balioekin lan egingo dugu, eta, horretarako, ikertzea, hausnartzea, parte hartzea eta talde-lanean ibiltzen ikastea izango da ardatza.\nEntseguak egingo dira eta talde-autonomia landuko da. Horretarako, aurreko bi hiruhilekoetan ikasitako guztia praktikara eramango dugu, ikasleen trebetasun naturalak erabiliko ditugu (instrumentuak jotzea, dantza egitea, etab.).\nIkasgelako entseguez gain, taldeek bakarrik ere entseatuko dute.\nIkasgelako entseguez gain, taldeek bakarrik ere entseatzeko aukera izango dute.


Umeen gurutzada eta Marcel Schwob. Aurkezpena - Xabier Boveda\nAITA SANTU INOZENTZIO III.AREN KONTAKIZUNA\nHIRU UME TXIKIEN KONTAKIZUNA\nFRANTZISKO LONGUEJOU KLERIKOAREN KONTAKIZUNA\nALLYS TXIKIAREN KONTAKIZUNA\nGREGORIO IX.A AITA SANTUAREN KONTAKIZUNA\nUmeen gurutzada eta Marcel Schwob. Aurkezpena\nIdatz&Mintz, 64, 2018\nUME BIDAIARIEN ELEZAHARRA\nXI. eta XIII. mendeen artean Hilobi Santua Jerusalemetik erreskatatzeko sukar zoroa nagusitu zen Sartaldeko herrietan. Haren ondorioz, Gurutzada izeneko ekintza militarrak antolatu eta bultzatu ziren musulmanen aurka, batez ere. Historia eta istorio asko idatzi ziren arrazoigabeko ekintza haiek gai hartuta. Euren artean umeen bidaia harrigarri bat aipatuko dugu.\nErrealitatearen eta fikzioaren artean gertakari aparteko bat iltzatu zen herriaren oroimenean. Elezaharrak dio XIII. mendearen hasieran artzain gazte batek ikuskari bat izan zuela eta Jainkoaren mezua jaso zuela. Artzain hark erakarrita, umeen aldra handi bana abiatu ei zen Frantziatik eta Alemaniatik, Jerusalemera heltzeko helburuarekin. Bidaian berein ume ezjakin eta behartsu batu ei ziren, eta Mediterraneo itsasoa oinez zeharkatzera ei zihoazen, uste osoarekin, urak euren aurrean alboratu egingo zirelakoan. Baina miraria ez zen jazo, eta bidaia tragedia bihurtu ei zen: asko eta asko bidean hil ei ziren gosez, gaitzez, edo deslairik; batzuk itsasoan hondoratu ei ziren; eta beste batzuk esklabo saldu ei zituzten Egipto inguruan. Elezahar horretan ere oinarrituta dago Hamelingo txirulariaren ipuin ezaguna.\nLa croisades des enfants (1895)\nMarcel Schwoben La croisades des enfants ipuinak bidaia harrigarri hura berritu zuen. Idazleak zortzi ahotsen bidez azaltzen digu istorio eder lazgarria, gertaeran inplikatutako zortzi ikuspegi desberdin aukeratuz eta amestuz: goliardo bat izango da, eta legenardun bat, eta Aita Santu bat, eta hiru ume, eta kleriko bat, eta kalandar bat, eta neskato bat, eta beste Aita Santu bat. Horrela, hizkuntza poetikoaren bitartez –aipagarria da kolore zuriaren erabilera–, eta boterearen aurreko xalotasun inozoa azpimarratuz, nabarmen uzten ditu amets zoro haren hutsalkeria eta ikaragarrikeria.\nChavillen (Frantzia) jaio zen familia edukitsu eta kulturadun baten giroan.\nLiteratura kritikaria eta itzultzailea izan zen. Garrantzi handikoa da Francois Villon poeta madarikatuaz egin zuen lana, eta aipatzekoak dira frantsesera itzuli zituen hainbat idazleren liburuak, Daniel Defoe, William Shakespeare eta Robert L. Stevensonenak, besteak beste.\nIdazle bezala, garai hartan Frantzian nagusi zen errealismoaren bidetik aldendu, eta, sinbolismoaren ildo berriak hartuz, prosa poetikoan idatzi zuen. Robert Louis Stevensonen miresle handia izan zen: “Stevensonen errealismoa guztiz irreala da, eta horregatik da hain indartsua. Stevensonek gauza guztiei irudimenaren begiekin begiratu die”. Aipu horretan bere literatura asmoaren berri ematen digu.\n1891z geroztik, bost urte harrigarrian, bere harribitxirik ederrenak argitaratu zituen: Bihotz bikoitza (1891) –Stevensonen omenez egindako ipuinak–, Urrezko maskaradun erregea (1892), Monelleren liburua (1894), Umeen gurutzada (1895), eta, batez ere, Bizi alegiazkoak (1895), bere lan ezagunena, zeinak Jorge Luis Borgesi eragin zion Historia universal de la infamia idazteko.\nSamoa irlara egin zuen bidaia Stevensonen hilobia ikusteko asmoz. Haraino heldu zen (Samoarantz izeneko liburuan kontatu zigun bidaia), baina hilobia ikusi barik itzuli zen berehala. Handik gutxira, 1905ean, 38 urte betetzeke, hil zen gripe txar batek jota.


topic_facet:"Sistema elektrikoak, pneumatikoak eta hidraulikoak (Modulua - LOE)" topic_facet:"Instalazioa elektrikoak eta automatismoak" topic_facet:"Fabrikazio mekanikoko diseinua (Heziketa Zikloa - LOE). Goi maila" topic_facet:"Sistema elektrikoak eta automatikoak (Modulua - LOE)"\nProposatutako gaia: Sistema elektrikoak, pneumatikoak eta hidraulikoak (Modulua - LOE) Proposatutako gaia: Instalazioa elektrikoak eta automatismoak Proposatutako gaia: Fabrikazio mekanikoko diseinua (Heziketa Zikloa - LOE). Goi maila Proposatutako gaia: Sistema elektrikoak eta automatikoak (Modulua - LOE)\n1 Automatismo elektrikoak, pneumatikoak eta hidraulikoak 1 Automatizazio industrialeko sistemen integrazioa (Modulua - LOE) 1 Automatizazioa eta robotika industriala (Heziketa Zikloa - LOE). Goi maila 1 Ekipamendu eta instalazio termikoak (Modulua - LOE) 1 Elektrizitatea eta automatismo elektrikoak (Modulua - LOE) 1 Elektrizitatea eta elektronika (Lanbide Arloa - LOE) Gehiago ... 1 Elektronika industrialeko tresneriaren mantentzelanak (Modulua - LOE) 1 Fabrikazio mekanikoa (Lanbide Arloa - LOE) Fabrikazio mekanikoko diseinua (Heziketa Zikloa - LOE). Goi maila 1 Fabrikazio mekanikoko produkzioaren programazioa (Heziketa Zikloa - LOE). Goi maila 1 Fabrikazio mekanikoko sistema automatikoen programazioa (CAM) (Modulua - LOE) 1 Fabrikazioaren automatizazioa (Modulua - LOE) 1 Industria-automatismoak (Modulua - LOE) 1 Instalazio elektriko eta automatikoak (Heziketa Zikloa - LOE). Erdi maila Instalazioa elektrikoak eta automatismoak 1 Instalazioa eta mantenimendua (Lanbide Arloa - LOE) 1 Lanbide Heziketa 1 Mantentze-lan elektromekanikoa (Heziketa Zikloa - LOE). Erdi maila 1 Mantentze-lan elektronikoa (Heziketa Zikloa - LOE). Goi maila 1 Mekanizazioa (Heziketa Zikloa - LOE). Erdi maila 1 Mekatronika industriala (Heziketa Zikloa - LOE). Goi maila 1 Sistema automatizatuak (Modulua - LOE) Sistema elektrikoak eta automatikoak (Modulua - LOE) 1 Sistema elektrikoak eta elektronikoak (Modulua - LOE) Sistema elektrikoak, pneumatikoak eta hidraulikoak (Modulua - LOE) 1 Sistema elektroteknikoak eta automatizatuak (Heziketa Zikloa - LOE). Goi maila 1 Sistema eta zirkuitu elektrikoak (Modulua - LOE) Guztiak ikusi ... gutxiago ...


Beasainen abiatuko da igandean Gipuzkoako Bertsolari Txapelketa — Gipuzkoako Bertsolari Txapelketa 2015\nBeasainen abiatuko da igandean Gipuzkoako Bertsolari Txapelketa\nGipuzkoako Bertsolari Txapelketako lehenengo saioa Beasaingo Usurbe antzokian jokatuko da igandean, 17:30etatik aurrera. Ane Labaka, Jon Maia, Haritz Mujika, Iñigo Mantzizidor “Mantxi”, Eli Pagola eta Beñat Iguaran ariko dira bertan. Saiorako sarrerak www.bertsosarrerak.eus webgunean daude salgai.\nAne Labaka, Jon Maia, Haritz Mujika, Iñigo Mantzizidor “Mantxi”, Eli Pagola eta Beñat Iguaran dira igandean Beasaingo Usurbe antzokiko oholtzara igoko diren sei bertsolariak. Saioa 17:30ean hasiko da eta Itxiar Etxezarreta izango da aurkezlea.\nFinal zortzirenetako saioa da Beasaingoa eta bertan irabazten duen bertsolaria urriaren 31n Zestoan jokatuko den final laurdenetako saiorako sailkatuko da zuzenean. Gainerakoek fase osoko puntuazioen zain egon beharko dute.\nFase honetako gainerako saioetan bezala, honako lana egin beharko dute sei bertsolariek:\nSaiorako sarrerak www.bertsosarrerak.eus webgunean daude salgai. Gaztetxoen sarrera 4 euroan da, Bertsozale Elkarteko bazkideena 6 euroan, eta gainerakoena 9 euroan. Egun berean, Beasaingo Usurbe antzokiko leihatilan 16:00etatik aurrera jarriko dira salgai sarrerak.\nOsotara, final zortzirenetan sei saio jokatuko dira aurtengo Gipuzkoako Bertsolari Txapelketan. Beasaingoaren ondotik, Azpeitia, Lasarte-Oria, Elgoibar, Arrasate eta Andoainen izango dira fase honetako saioak. 36 bertsolari ariko dira final zortzirenetan eta horietatik hogeita hiru sailkatuko dira final laurdenetarako.\nBeasainen kantatuko duten sei bertsolariak.


Ziklomotorrak gidatzeko adina 14 urtetik 15era igoko da 2008an | Consumer\nZiklomotorrak gidatzeko adina 14 urtetik 15era igoko da 2008an\nMoto-istripuetan biktimen kopurua murrizteko plana diseinatu du Barnek\nEuropako Garraioen Segurtasunerako Kontseiluaren arabera, motorrean trafiko-istripuan hiltzeko arriskua turismoan hiltzeko arriskua baino 17 aldiz handiagoa da. Joan den uztailean, Espainian %58 handitu zen motozikletan hildakoen kopurua, aurreko urteko hilabete berarekin alderatuta. Goranzko joera hori mantendu egin da gaur egun arte; beraz, 2007ko urtarriletik azarora bitartean, errepidean hildako motoziklisten kopurua 2006ko aldi berekoa baino %31,6 handiagoa da.\nBi gurpileko ibilgailuetan koska hori murrizteko, Barne Ministerioak Bide Segurtasuneko Plan bat diseinatu du, hurrengo lau urteetan abian jarriko diren 36 neurritan egituratua. Baina horietatik 19 berehala aplikatuko dira 2008an.\nHala, datorren urtean 14 urtetik 15 urtera igoko da motor-bizikleten lizentzia eskuratzeko gutxieneko adina. Neurri hori Gidarien Erregelamendua aldatuta hartuko da. Gainera, nahitaezkoa izanen da azterketa teoriko bat eta praktiko bat pasatzea horrelako ibilgailuak gidatzeko.“Bitarteko” baimena\nHalaber, motozikletak gidatzeko beste baimen bat sortzea aurreikusten da, A2 izenekoa. Egungo A1 tartearen (125 zentimetro kubiko arteko motozikletak gidatzeko aukera ematen duena) eta A gidabaimenaren (A motorraren) arteko “erdiko baimena” izango da.\nA2 horren bidez, 18 urtetik gorakoek 400 zentimetro kubiko arteko motozikletak erabili ahal izango dituzte. A eskuratzeko ezinbesteko baldintza izanen da A2-aren titular gisa bi urte baino gehiago izatea.\nBaimen horiek lortzeko, zirkuitu irekietan gidatzeko probak gainditu beharko dira. Gaur egun, praktikak zirkulaziorako itxitako zirkuituetan bakarrik egiten dira, eta, Herrizaingo Sailaren arabera, ezin da ebaluatu gidariaren prestakuntza lau gurpileko ibilgailuekin batera benetan gertatzen diren egoeretan.\nHurrengo urterako aurreikusitako beste neurri batzuk hauek dira: batetik, 125 zentimetro kubikoko motorrak gidatu nahi dituzten B-ko titularrentzako hiru ordutik sei ordura bitarteko ikastaroak sustatzea, eta, bestetik, hirigunea behar bezala erabiltzeko kontzientziazio-, zaintza- eta kontrol-kanpainak eta bidearen itsaspena hobetzeko ekimenak, bai hirigunean bai errepidean.\nDGTren planak, gainera, 30 milioi euroko partida bat du, aldundiekin, kabildoekin eta uharteetako kontseiluekin batera, bi noranzkoko bideetan motorzale homologatuak (SPM) babesteko sistemen instalazioa finantzatzeko.\nMoto-istripu ugari trenbidetik bihurgunera ateratzean gertatzen dira. Kasu batzuetan, motor-gidariak traba egiten die euste-sistemei, herriz herri, eta horrek gorputz-adarren bat moztea eragin dezake.\nZiklomotor bat gidatu nahi duten gazteek azterketa teorikoa eta praktikoa gainditu beharko dituzte.\nHorrelako istripuak saihesteko, lehengo kitamiedoen ordez SPM jarri nahi da. Kalkuluen arabera, diru horrekin sistema horiek bigarren mailako errepide-saretik 2.000 kilometrora ere instala litezke, Gobernuak Estatuaren jabetzako bideetan dagoeneko lizitatu dituen 1.500 kilometroei gehituz.\nMutua Motera (AMM) elkarteak uste du Barne Planak zenbait neurri uzten dituela tintontzian, hala nola BEZa murriztu edo kentzea kaskoen erosketan eta motorzaleentzako segurtasun-ekipamenduan.\nHala ere, pozik dago azpiegiturak hobetzeko, motor-gidariak babesteko –zaindariaren ordez– eta baimena lortzeko prestakuntza praktikoa areagotzeko ekimenekin.\nAMMk, halaber, 400 zentimetro kubikotik gorako motorrak gidatzeko gutxieneko adina 20 urtera igotzearen alde egiten du. Hala ere, ez du onartzen 14 urtetik 15 urtera bitarte ziklomotorren lizentzia lortzeko adina igotzea. Haren ustez, 14 urtean uztea izango litzateke egokiena.\nadina interior-eu número-eu urteak ziklomotorrak


Eremu euskalduna, eremu "ez euskaldun" bihurtua - Sustatu.eus - Teknologia albisteak\n2020-12-29 : 22:22\nEremu euskaldunean Euskararen Legea ez du betetzen Maria Txibiteren Gobernuak, ez zuen bete Uxue Barkosen Gobernuak eta UPNren aurreko Gobernuek ere ez.\nEREMU EUSKALDUNA, EREMU “EZ EUSKALDUN" BIHURTUA\nEuskarari buruzko 18/1986 Foru Legeak ezartzen du euskarak, Nafarroako eremu euskaldunean, eskakizun edo merezimendu izan behar duela nahitaez:\n“Administrazio bakoitzak, berari dagozkion eskumenen esparruan, zehaztuko du zein lanpostutarako izanen den nahitaezkoa euskaraz jakitea, eta gainerakoentzat, merezimendu kualifikatutzat hartuko da besteren artean” (15. 2 artikulua).\nBada, sistematikoki urratzen du Nafarroako Gobernuak, Osasunbidetik kanpo ez baitu euskara puntuatzen. Osasunbidetik kanpo ere baditu lanpostuak eremu euskaldunean, eta gehienetan ez dute profil elebidunik. Baina lanpostu horiek oposizio bidez betetzen ditu, eta oposizioetan ez direnez merezimenduak baloratzen (oposizio-lehiaketetan bai), ba euskararen ezagutza ere ez du baloratzen.\nZoritxarrez, Nafarroako Arartekoak ontzat eman du lege urraketa hori (Q20/464 eta Q20/1013 espedienteetan). Beraz, Euskararen Legea udaletarako soilik da aplikagarria? Edo euskarari kalte egiten dionean bakarrik da aplikatzekoa.\nNafarroako Gobernu honek, lehenbiziko aldiz, alemana baloratzen du eta euskara ez eremu mistoko oposizio-lehiaketetan, eta, hala, eremu mistoa eremu "ez-euskaldun" bihurtu du (Nafarroako Kontseiluak, ordea, legezkotzat jo du euskara puntuatzea eremu “ez euskaldunean” ere). Hori aski ez, eta aspalditik eremu euskalduna eremu “ez euskaldun” bihurtuta dauka, osasun etxeetatik kanpo.\nEremu euskaldunean Euskararen Legea ez du betetzen Maria Txibiteren Gobernuak, ez zuen bete Uxue Barkosen Gobernuak eta UPNren aurreko Gobernuek ere ez. 1986ko Euskararen Legeak ezarri zuen zonifikazioa praktikan ezabatzen ari da, baina ez mugimendu euskaltzaleak eskatutako norabidean. Nafarroako Gobernuak Nafarroa osoa bihurtu du eremu “ez euskalduna” ia lan deialdi guztietan (ez du euskararen ezagutza baloratzen).


Amaren Eguna: bost opari amarentzat berrerabilitako materialekin | Consumer\nAmaren Eguna: bost opari amarentzat berrerabilitako materialekin\nLatak, plastikozko botilak, cowboy zahar bat eta komuneko paper-biribilki bat izan daitezke opari politak Amaren Egunerako\nAmaren Egunerako oparia haurrek egin dezakete etxean, material berrerabiliekin eta egunero erabiltzen diren beste batzuekin. Haurrek horrelako lanetan parte hartzen dutenean, hainbat produktu bizitza berri bat emateko aprobetxatzea garrantzitsua dela ikasten dute, sortzen diren hondakin-kopurua murrizteko. Gainera, opari horiek balio handiagoa hartzen dute eskuz eginda daudelako. Artikulu honek, Amaren Eguna dela eta, lorontziak edo latak, esku-zapiak, komuneko paper-biribilkiaren tutuarekin, lore bat plastikozko botila batekin eta mantal bat galtza bakero batekin egiteko ideiak eskaintzen ditu.\nAmaren Egunerako opari polit bat egiteko ez da diru askorik gastatu behar. Denbora eta sormena eskaintzen badira, eskulanak erabiltzen dira jada erabiltzen diren objektuak berrerabiltzeko, eta, eguneroko erabilera duten beste batzuekin konbinatzean, artikulu berri bihurtzen dira. Gainera, haurrek egiten parte hartzeak aparteko balioa gehitzen du, eta horrek ez du inolako preziorik ama batentzat.\nOndoren, Amaren Egunerako material birziklatuekin egindako opariak etxean egiteko bost ideien zerrenda eskaintzen da.\n1. Latadun lorontziak\nIdeia hori oso sinplea da, baina beti da eraginkorra landare txikietarako ontziak fabrikatzea: melokotoiak, pinaburuak, ilarrak, babarrunak, artoa, tomate frijitua edo antzekoak.\nEskulanen Atarian azaltzen denez, oso garrantzitsua da lata apaintzen hasi aurretik ertz eta failu arriskutsuak kentzea, batez ere, azken lan horretan adingabeek parte hartu behar badute. Failu horiek mailu batekin zapaldu daitezke edo zinta itsasgarri batez estali.\nSegurtasun-neurri hori hartu ondoren, sormen-lana da jarraian datorrena: lata nahi bezala apaintzea. Horretarako, pinturak, koloretako edo egunkariko papera, EVA goma, botoiak, harriak, sokak eta abar erabil daitezke.\nAzken urratsa lurra eta plantita lataren barruan jartzea da. Eta oparia prest dago amarentzat!\n2. Latadun ontziak\nLoreontziez gain, latak ere zerbitzari bikain bihur daitezke, Northshore Days blogak deskribatzen duen bezala. Orri honetan, Maiteminduen Egunerako proposatzen dira, baina Amaren Egunerako balio dute. Prozedura antzekoa da, baina lata ez da lurrik eduki behar landare batentzat, eta teknika desberdinak aplika daitezke.\nBlogaren iradokizuna da lataren azalaren gainean bihotz bat marraztea, eta gero, marrazkiaren lerroen arabera, zulo txikiak egitea. Gero, apaindu ontzia pinturarekin (lehendabizi, zuriko oinarri bat eta gero nahi den kolorea), eta ukitu originalena eransten zaio: pasatutako soka bat, zulo batekin.bihotzaren goiko aldean. Azkenik, bela sartzen da garra agerian gera dadin lataren ertzetik gora, edo barrualdean, Babble web guneak proposatzen duen bezala.\n3. Ezpain-zapiak komuneko paper-biribilkiarekin\nEskuliburu hau egitea oso erraza da, eta mahaian dekorazio-ukitu bat eman dezake. Komuneko edo sukaldeko paper-biribilki baten kartoizko hodia aprobetxatzea ezpain-zapiak egiteko.\nKartoizko eraztun bat izango da, kartoi mehe bat, izar bat, eguzki bat edo nahi dena izan daitekeena. Irudi honetan, ama bere garaian zoriontzeko aukera dago.\nBideo honetan azaltzen da prozedura.\n4. Plastikozko botila bat duen lorea\nLoreak dira inoiz huts egiten ez duten oparietako bat. Kasu honetan ez dira lore naturalak, baizik eta berrerabilitako produktuekin egindako sorkuntzak.\nLore hori plastikozko botila baten zati ezberdinez osatuta dago, Haurren Zaintza web orrian zehazten denez. Botilaren zatiak lorean inbertitzen dira: beheko aldearekin lorea egiten da; goikoarekin, berriz, apaingarriaren oinarria eratzen da, biak zotz batez lotuak (brotxeta edo antzeko bat izan daiteke), eta horrela egiten du zurtoin bakoitzak.\nGero, giltzarria dekorazioan dago, bai lorea eta bai zotzak pintatzean, eta azken horri paperezko hojatxo batzuk gehitzen zaizkio.\n5. Sukaldeko mantal bat, galtza bakeroak dituena\nIdeia ona da, dagoeneko gastatua edo hautsia den arropa bati bizitza berri bat emateko eta oso artikulu originala sortzeko. Zaila da, batez ere haurrentzat, baina horiek dekorazioari ukitu pertsonala eman diezaiokete.\nCrazy for Collars blogeko irudiak ikus daitezke. Laburbilduz, behizainaren pernera bat ebakitzen du mantalaren gorputz nagusirako, eta gero koloretako oihalak gehitzen ditu ertzetarako, eta puska bereko zati bat poltsikorako. Mota guztietako apaingarriak sar daitezke, hala nola txapak, botoiak, zintak eta haurrek egindako marrazkiak.\namaren eguna gurasoentzako opariak haurrak manualidades-eu


Futbol talde nagusiak 2-0 galduz eta txartel gorri batekin ekin dio igoera faseari . diariovasco.com\nFutbol talde nagusiak 2-0 galduz eta txartel gorri batekin ekin dio igoera faseari\nJubenilek bana bukatu zuten Oriokoren aurkako neurketa Eztalan Jon Mataren golari esker\nGaraipen barik hasi dute igoera fasea Antzuola Kirol Elkarteko futbol talde nagusiak zein jubenilak. Orain arteko ligan hamabi partidatik bakarra galduta ziren Erregionalekoak, baina igandean Billabonak 2-0 hartu zituen mendean Arratzaingo belar artifizialezko zelaian. Etxean aritu ziren gazteagoak Oriokoren kontra eta berdinketarekin bukatu zuten.\nLehen zatiko 34. minutuan Iker Gardokik txartel gorria ikusi zuenean, aldapan gora jarri zitzaion neurketa Igor Larreak zuzendutako taldeari. Hamahiru minututan bi hori atera zizkion epaileak, aurkari bat zangotrabatzeagatik biak.\nOndorioz, hamar lagunekin geratu ziren bisitariak. Saiatu ziren berdinketari eutsi eta erasoren bati etekina ateratzen. Alferrik. Arauzko denbora betetzeko hemeretzi minutu falta zirenean, 71.ean, Billabonak bere lehen gola sartu zuen. Gora egin zuten antzuolarrek, 89.ean, ia bukaeran, bigarrena jaso arte.\nDatorren zapatu arratsaldeko lauretan Mutriku hartuko du Antzuolak Eztalan.\nJubenilak 1-0 aurreratu ziren Jon Mataren golari esker lehen zatiko azken minutuan. Ordurako Aiert Kerexeta zelaia lagata zen orkatilan min hartu ondoren. Bigarren zatian, 66. minutuan, heldu zen oriotarren gola eta Eztalako markagailua ez zen gehiago mugitu.\nCuatro gimnastas eskoriatzarras, en competición mañana


LEITZA KONTSUMITUZ | Aztiker\nLeitzako Udalak bultzatuta bertako produktuen ekoizpen eta kontsumoa sustatzeko parte hartze prozesua burutu dugu 2017ko udazkenean. Bertako Produktuen lan-taldeak egindako diagnostikotik abiatuta, hiru lan-saiotan zehar, herritarrekin bertako elikadurari bultzada emateko lan ildoak eta proposamenak zehaztea lortu da.\nNabarmentzeko izan da orain arte elikaduraren eremuan lanean aritu diren horiez gain, herriko hainbat eragilek eta herritarrek izan duten parte hartzea. Horrek prozesua asko aberastea eragin baitu; eta, egindako bidean urrats kualitatiboa emateaz gain, esan daiteke kuantitatiboki ere prozesuak aurrera egin duela.\nAITA AGIRRE ERAIKINAREN ERABERRITZEA